title: Harjuhäränsilmä

text: Harjuhäränsilmä muodostaa maanrajaan lehtiruusukkeen, jonka keskeltä varsi kasvaa. Lehdet ovat isoja ja ehyitä sekä usein myös karvaisia ja laikukkaita. Lehtien keskiruoti on tavallisesti punainen ja laikut ovat tummia. Varsi on lehdetön, karvainen ja haaraton tai muutamaan kertaan haaroittunut. Harjuhäränsilmän kukintona on useista suurehkoista mykeröistä koostuva mykeröstö. Mykeröt ovat neljästä viiteen senttimetriä leveitä. Mykeröiden kukat ovat kirkkaankeltaisia ja kehtosuomut hienokarvaisia. Harjuhäränsilmä kukkii heinä–elokuussa.


title: Harjuhäränsilmä

text: Harjuhäränsilmä kasvaa kuivilla avoimilla paikoilla, mutta myös valoisissa metsissä. Suomessa ja Ruotsissa harjuhäränsilmä on eteläinen laji. Suomessa sitä tavataan eniten Etelä-Karjalassa, mutta myös muualla Etelä-Suomessa. Pori–Joensuu-linjan pohjoispuolella harjuhäränsilmää ei tavata Suomessa juuri lainkaan. Harjuhäränsilmä on Suomen yleisin häränsilmälaji.


title: Irineu Esteve Altimiras

text: Irineu Esteve Altimiras (s. 21. kesäkuuta 1996) on andorralainen maastohiihtäjä.


title: Irineu Esteve Altimiras

text: Esteve Altimiras osallistui Lahden MM-kilpailuissa 2017 15 kilometrin perinteisen hiihtotavan kilpailuun, jossa oli 29:s ja yhdistelmäkilpailuun, jossa sijoitus oli 33:s. Pyeongchangin olympialaisissa 2018 Esteve Altimiras sijoittui 15 kilometrin vapaan hiihtotavan kilpailussa 27:nneksi, 50 kilometrin perinteisen yhteislähtökilpailussa 34:nneksi ja yhdistelmäkilpailussa 46:nneksi.


title: Irineu Esteve Altimiras

text: Esteve Altimiras sijoittui nuorten MM-kilpailujen yhdistelmäkilpailussa kahdeksanneksi 2015. Alle 23-vuotiaiden MM-kilpailuissa hän oli 15 kilometrin vapaan hiihtotavan kilpailussa neljäs ja yhdistelmäkilpailussa kahdeksas 2017 sekä 15 kilometrin perinteisen kilpailussa neljäs ja yhdistelmäkilpailussa viides 2018.


title: Irineu Esteve Altimiras

text: Maastohiihdon maailmancupissa Esteve Altimiras kilpaili ensimmäisen kerran Lillehammerissa joulukuussa 2017. Ensimmäiset maailmancupin pisteensä hän sai oltuaan 21:s Lillehammerin Nordic opening -tapahtuman 15 kilometrin vapaan hiihtotavan kilpailussa joulukuussa 2018. Parhaimmillaan hän on sijoittunut yksittäisessä maailmancupin kilpailussa 19:nneksi Beitostølenin 30 kilometrin vapaan hiihtotavan väliaikalähtökilpailussa joulukuussa 2018. Loppunousuun päättyneen Tour de Skin 2018–2019 päätösetapin osuusajoissa hän oli kymmenes.


title: Laikkupyrstökolibrit

text: Laikkupyrstökolibrit ("Urosticte") on kolibrien heimoon kuuluva lintusuku. Sukuun kuuluu BirdLife Suomenin mukaan kaksi lajia. Ne elävät neotrooppisella alueella.


title: Nuori Bosnia

text: Nuori Bosnia () oli vallankumouksellinen liike. Sen jäsenet koostuivat lähinnä opiskelijoista, pääasiassa serbeistä, mutta myös bosniakeista sekä kroaateista. Liikkeen jäsenten kesken kannatettiin kahta avainideologiaa, jugoslavistista (yhdistyminen Jugoslaviaksi) sekä Suur-Serbia-ideologiaa (yhdistyminen Serbiaksi). Monet ideat, liikkeet ja tapahtumat inspiroivat Nuorta Bosniaa; muun muassa saksalainen romantiikka, anarkismi, venäläinen vallankumouksellinen sosialismi, Fjodor Dostojevski, Friedrich Nietzsche sekä Kosovo Poljen taistelu.


title: Nuori Bosnia

text: 28. kesäkuuta 1914 Sarajevon laukauksina tunnettu salamurha oli Nuoren Bosnian jäsenen Gavrilo Principin tekemä. Tapahtuma johti lopulta ensimmäiseen maailmansotaan.


title: Ampumahiihto talviolympialaisissa 2018 – naisten yhteislähtö

text: Ampumahiihdon naisten 12,5 kilometrin yhteislähtökilpailu talviolympialaisissa 2018 järjestettiin 17. helmikuuta 2018 Alpensian ampumahiihtokeskuksessa Pyeongchangissa, Etelä-Koreassa.


title: Leo Haltsonen

text: Leo Pekka Haltsonen (s. 24. marraskuuta 1948 Ilmajoki) on kunnallismies, joka toimi pitkään Someron kaupunginjohtajana.


title: Leo Haltsonen

text: Leo Haltsonen syntyi peltiseppä Antti Haltsosen ja emäntä Katri Jaakkimaisen perheeseen. Hänen puolisonsa vuodesta 1972 on Ulla Snickars. Haltsonen valmistui filosofian maisteriksi 1974 ja toimi Juhana Herttuan koulussa lehtorina 1975–1986, Turun palveluksessa suunnittelijana 1986–1991 ja Sammatin kunnanjohtajana 1991–1996. Someron kaupunginjohtajaksi hän tuli 1996. Haltsonen jäi tästä tehtävästä eläkkeelle 2013, hänen seuraajakseen valittiin Sami Suikkanen.


title: Max Hauke

text: Max Hauke (s. 29. elokuuta 1992) on itävaltalainen maastohiihtäjä.


title: Max Hauke

text: Hauke sijoittui Oslon MM-kilpailuissa 2011 vapaan hiihtotavan sprintissä 55:nneksi ja parisprintissä 14:nneksi. Val di Fiemmen MM-kilpailuissa 2013 hän oli 15 kilometrin vapaan hiihtotavan kilpailussa 45:s ja perinteisen sprintissä 48:s. Sotšin olympialaisissa 2014 Hauke oli vapaan hiihtotavan sprintissä 46:s ja 15 kilometrin perinteisen kilpailussa 57:s. Falunin MM-kilpailuissa 2015 Hauke oli 15 kilometrin vapaan hiihtotavan kilpailussa 38:s ja yhdistelmäkilpailussa 42:s. Lahden MM-kilpailuissa 2017 hän oli yhdistelmäkilpailussa 31:s ja 50 kilometrin vapaan hiihtotavan yhteislähtökilpailussa 35:s. Pyeongchangin olympialaisissa 2018 Hauke sijoittui 15 kilometrin vapaan hiihtotavan kilpailussa 29:nneksi ja yhdistelmäkilpailussa 27:nneksi.


title: Max Hauke

text: Maastohiihdon maailmancupissa Hauke kilpaili ensimmäisen kerran Lahdessa maaliskuussa 2012. Parhaimmillaan hän on sijoittunut 14:nneksi Seefeldin 15 kilometrin vapaan hiihtotavan yhteislähtökilpailussa tammikuussa 2018.


title: Lukukoira

text: Lukukoira on pääasiassa kirjastoissa työskentelevä koira, jonka tehtävänä on kuunnella lukijaa ja olla läsnä. Koira ei arvostele eikä huomauta virheistä, vaan kuuntelee hyväksyen kuulemansa ja antaa huomion lukijalle. Lukukoiratoiminnan tarkoitus on innostaa lukemaan ja tukea lukemaan oppimista suorituspaineettomassa ympäristössä. Sen on todettu useissa tutkimuksissa kannustavan etenkin pieniä lapsia lukemaan. Koiran läsnäololla on koettu olevan rauhoittava vaikutus ja lapset pystyvät rentoutumaan ja keskittymään lukemisen opetteluun.


title: Lukukoira

text: Lukukoiratoiminta on osa eläinavusteista toimintaa, jota ei tule sekoittaa eläinavusteiseen terapiaan. Eläinavusteisessa terapiassa, kuten ratsastusterapiassa, eläin on osana tavoitteellista, ammatillista hoito- tai kuntoutumisprosessia, ja eläimen ohjaaja pätevöitynyt eläinavusteisen toiminnan ohjaamiseen ja on lisäksi usein kasvatus-, hoito- tai sosiaalialan ammattilainen. Eläinavusteinen toiminta on usein vapaaehtoista, epäsäännöllistä eikä ohjaajan tarvitse olla minkään alan pätevöitynyt ammattilainen. Käytännössä kuitenkin eläinavusteisen toiminnan ja terapian erot eivät ole selkeitä ja menevät osittain päällekkäin.


title: Lukukoira

text: Lukukoiratoiminta sai alkunsa Yhdysvalloista, kun Intermountain Therapy Animals -järjestö lanseerasi Reading Education Assistance Dogs (R.E.A.D.) -lukukoiraohjelman vuonna 1999. R.E.A.D. oli ensimmäinen koiria lukemisen apuna käyttävä rekisteröity lukutaito-ohjelma ja se jatkuu edelleen. Koulutuksen läpäisseet koirat saavat rekisteröidyn lukuterapiakoira-tittelin.


title: Lukukoira

text: Alun perin toimintaa kehitettiin lapsille, joilla on lukuvaikeuksia. Siihen voivat kuitenkin osallistua kaikenikäiset ihmiset, jotka tuntevat tarvitsevansa tukea lukemiseen.


title: Lukukoira

text: Lukukoiratoiminta on levinnyt nopeasti ympäri maailmaa. R.E.A.D. -lukukoiria on tällä hetkellä Yhdysvaltojen lisäksi Kiinassa, Kazakhstanissa, Bosniassa, Meksikossa, Kanadassa, Norjassa, Chilessä, Portugalissa, Kolumbiassa, Sloveniassa, Kroatiassa, Etelä-Afrikassa, Suomessa, Espanjassa, Saksassa, Ruotsissa, Islannissa, Iso-Britanniassa ja Italiassa.


title: Lukukoira

text: Suomen Karva-Kaverit ry:n pääkoordinaattori Maarit Haapasaari ja perustajajäsen Kaija Ikäheimo toivat lukukoiratoiminnan Suomeen tavattuaan vuonna 2010 yhdysvaltalaisen Ann Aldenin eläinavusteisessa konferenssissa. Konferenssissa Alden kertoi tekemästään tutkimuksesta, jossa lapset lukivat koiralle.


title: Lukukoira

text: Suomen ensimmäiset lukukoirat työskentelivät Kaarinan kaupunginkirjastossa Luetaan koiralle -projektissa vuonna 2011 ja siitä lähtien toiminta on levinnyt useisiin kirjastoihin ympäri Suomea. 55 kirjastoa ilmoitti vuonna 2016, että niillä on ollut lukukoiratoimintaa. Tarkkaa lukumäärää on lähes mahdoton saada selville, sillä toiminta ei ole täysin organisoitua ja lukumäärät vaihtelevat suuresti.


title: Lukukoira

text: Lukukoiratoimintaan on herätty suomalaisnuorten lukutaidon tason ja lukuharrastuksen vähenemisen vuoksi. Kennelliitto on laatinut vuonna 2016 yhteistyössä Mikkelin Kaupunginkirjaston kanssa Lukukoiratoiminnan laatusuosituksen yleisille kirjastoille. Kennelliitto vastaa koirien soveltuvuuden arvioinnista ja koiranohjaajien koulutuksesta. Lukukoirakursseja järjestetään ympäri Suomea, kuten esimerkiksi Raahessa, Jyväskylässä, Turussa, Seinäjoella, Tampereella, Mikkelissä.


title: Lukukoira

text: Kaikille toimintaan mukaan tuleville järjestetään sama perustason koulutus, joissa kouluttajina toimivat esimerkiksi kennelpiirien kaverikoiravastaavat. Lukukoirakurssilla ja soveltuvuuden arviointitilaisuudessa arvioidaan muun muassa koirakon yleisvaikutelmaa, koiran liikkumista erilaisilla alustoilla, sen reagointia vieraisiin ihmisiin, henkilöryhmässä toimimista ja koiran reagoimista häiriöön.


title: Lukukoira

text: Koulutusta tarjoavat Kennelliiton lisäksi myös Suomen Karva-Kaverit ja paikalliset koirakoulut. Myös internetin kautta voi suorittaa R.E.A.D (Reading Education Assistance Dogs) -koulutuksen.


title: Lukukoira

text: Lukukoiratoimintaan sopiva koira on: Koiranohjaajan tulee olla täysi-ikäinen Kennelliiton jäsen ja hänellä on oltava käytynä Kennelliiton lukukoirakurssi. Ohjaajan on tunnettava koiransa taustat pennusta saakka. Esimerkiksi kodinvaihtajakoirilla tai ulkomailta pelastusjärjestöjen kautta maahantuoduilla koirilla voi olla traumaattisia kokemuksia, jolloin niitä ei voi altistaa lukukoiratoiminnalle, joka voi olla koiralle stressaavaa ja sisältää yllättäviä tilanteita. Ohjaajan on oltava aina mukana jokaisella lukukoirakäynnillä. Koiraa ei saa käskeä tai pakottaa ottamaan kontaktia asiakkaisiin. Hyvässä ohjaajasuhteessa ohjaaja osaa lukea koiraansa ja ennakoida sen käytöstä ja koira puolestaan luottaa siihen, että pahoja asioita ei tapahdu.


title: Lukukoira

text: Kirjaston tai muun käyntikohteen kanssa sovitaan etukäteen sopivasta rauhallisesta lukupaikasta. Lukukoiraohjaaja käy tutustamassa lukutilaan etukäteen ilman koiraa. Tila voi olla suljettu tai avoin, mutta sen oltava mahdollisimman rauhallinen, häiriötön ja turvallinen sekä koiralle että lapselle.


title: Lukukoira

text: Suositeltu enimmäispituus itse lukutilaisuudelle on 2 tuntia. Yksi lukuhetki kestää noin 15 minuuttia. Jotta koira ei stressaantuisi liikaa, lukukoiratoimintaa tulisi harrastaa enintään kerran viikossa. Lukuhetkessä on paikalla koiran ja lukijan lisäksi koiran ohjaaja. Koiralla on tavallinen panta sekä tarvittaessa tavallinen hihna ja oma makuualusta. Koiran tulee myös olla siisti ja puhdas: kynnet leikattu, turkki harjattu ja kuratassut pyyhitty.


title: Lukukoira

text: Vastuunjako vaihtelee kirjastokohtaisesti, mutta yleisesti kirjaston vastuulla on toiminnan käytännön järjestäminen tiloissaan, siitä tiedottaminen ja kaikille turvallisen ympäristön luominen. Henkilökunta perehdyttää koiranohjaajan kirjaston toimintatapoihin, tiloihin ja aineistoon. Tärkeää on varmistaa, että sopivaa, helppolukuista materiaalia on lukijoiden ja ohjaajan saatavilla, esimerkiksi kokoamalla kirjoista listoja tai näyttelyitä tai varaamalla oman hyllytilan luettaville aineistoille. Lukijalla voi myös olla oma kirja mukana. Jos lukukoiralle on mahdollisuus päästä lukemaan säännöllisesti ja usein, lukupassi tai –diplomi voi innostaa lukijaa osallistumaan.


title: Lukukoira

text: Tiedottamiseen kannattaa panostaa ennen toiminnan aloittamista. Henkilökunnan on tiedettävä mistä on kyse ja oltava valmiita vastaamaan asiakkaiden kysymyksiin lukukoiratoimintaa koskien. Myös näkyvä tiedottaminen kirjaston tiloissa on tärkeää, jotta koiran kohtaaminen ei tule asiakkaille yllätyksenä. Kouluille on hyvä tiedottaa toiminnasta samoin kuin muihin yleisiin tiedotuskanaviin (sosiaalinen media, lehdet, ilmoitustaulut), jos kuka vain voi tulla lukemaan koiralle.


title: Lukukoira

text: Eläinavusteisesta toiminnasta tehdyissä tutkimuksissa korostuu se, että lukutilaisuudet tarjoavat lapselle sosiaalisesti paineettoman ympäristön. Paineeton ympäristö ja koiran rentouttava läsnäolo tekevät lukutilaisuudesta miellyttävän. Lukukoiratoiminnalla pyritään tarjoamaan lapselle myönteisiä kokemuksia lukemisesta. Sen on myös osoitettu useissa tutkimuksissa lisäävän lapsen lukumotivaatiota, minkä taas on huomattu vaikuttavan haluun harjoittaa ja parantaa lukutaitoa. Toiminnan on myös huomattu tukevan ääneen lukemista. Lapset oppivat keskustelemaan luetusta aineistosta ja valitsevat luettavia kirjoja koiran näkökulman huomioiden.


title: Lukukoira

text: Lukukoirien tarkoitus ei ole niinkään korvata palautteellista lukemista, jota opettajat tarjoavat koulussa. Lukukoirat ovat auttamassa kehittyvää tai lukemisen kanssa kamppailevaa lasta harjoittamaan itsenäisesti opittuja lukemisen taitoja.


title: Lukukoira

text: Eläinavusteisella toiminnalla on huomattu myös olevan positiivisia vaikutuksia lapsiin, joilla on autismikirjohäiriöitä. Vaikutukset ovat näkyneet sosiaalisen toiminnan lisääntymisenä, kuten sosiaalisten kontaktien ja taitojen parantumisena.


title: Lukukoira

text: Eläinavusteiseen toimintaan ja terapiaan liittyvät tutkimukset ovat olleet laadullisesti hyvin vaihtelevia ja harva on keskittynyt tärkeisiin fysiologisiin mittauksiin, kuten verenpaineen tarkkailuun koetilanteessa. Tutkimus tällä alalla on kuitenkin vielä vähäistä tutkimusalueen tuoreuden takia ja tarkempia tutkimuksia fysiologisista ja sosiaalisista vaikutuksista on odotettavissa.


title: Lukukoira

text: Lukukoiratoimintaa vastustetaan useimmin eläinallergioihin ja koirapelkoon vetoamalla. Mahdolliset allergiat ja pelot on tietysti kartoitettava ennen kuin lukija saapuu lukemaan koiralle. Suomessa tehtyjen väestötutkimusten perusteella noin 18–21 % koululaisista on allergisia koiralle tai kissalle. Allergia-, Iho- ja Astmaliiton nykyisen kannan mukaan satunnaisista eläinvierailuista ei kuitenkaan ole haittaa, jos vierailuista on vain tiedotettu selkeästi. Eläinpölyn määrää voi vähentää hankkimalla kirjastoon koiraa varten omia tekstiilejä, jotka otetaan käyttöön vain lukukoiran ajaksi sekä siivoamalla tilan tilaisuuden päätyttyä. Avoimessa tilassa eläinpölyn määrä ei merkittävästi lisäänny, jos koira on paikan päällä vain rajoitetun ajan. Julkisissa tiloissa eläinpölyä on aina ilmassa jonkin verran.


title: Lukukoira

text: Kennelliitto on valinnut lukukoirien tunnukseksi keltaisen huivin ja koiralle nimen "Lukukoira", mikä on herättänyt vastusta ennestään lukukoiratoiminnassa mukana olleilta vapaaehtoisilta. Kritiikki kohdistuu etenkin keltaiseen väriin, jota käytetään jo Suomessakin koiran hihnaan kiinnitettävässä keltaisessa nauhassa. Idea on lähtöisin Kanadasta. Keltainen nauha koiran hihnassa merkitsee sitä, ettei muiden ihmisten ja koirien toivota tulevan lähelle ilman lupaa. Nauhaa käyttävä koira voi esimerkiksi olla pelokas tai toipua vammasta. Keltaisen värin valinta on tästä syystä herättänyt vilkasta keskustelua.


title: Lukukoira

text: Lukukoira-termi on joissain toimintaa harjoittavissa piireissä katsottu vakiintuneeksi käsitteeksi, eikä heidän mukaansa Kennelliitolla olisi ollut oikeutta omia termiä itselleen. Kennelliitto on kuitenkin anonut nimen virallista rekisteröimistä Patentti- ja rekisteröintihallitukselta. Kennelliiton on myös väitetty omivan Suomen lukukoiratoiminnan itselleen. Puolustavana mielipiteenä on esitetty, että sopivien koirien testaaminen ja vakuutuksien hoitaminen on helpompaa, kun Kennelliitto on organisoinut ja keskittänyt muuten aika hajanaista toimintaa.


title: Lukukoira

text: Lukukoirien lisäksi yhä useammissa kirjastoissa käytetään myös muita eläimiä, kuten kaneja, kissoja ja marsuja. Toimintaa on kokeiltu myös lehmillä.


title: Jälkilämpö

text: Jälkilämpö tarkoittaa seuraavia asioita:


title: Antiikin Kreikan maantiede

text: Antiikin Kreikan maantiede viittaa kreikankielisiin ja kreikkalaisen kulttuurin alueisiin antiikin ajalla. Usein sillä viitataan erityisesti arkaaisen ja klassisen kauden Kreikkaan noin 700–323 eaa. Myöhemmin hellenistisellä kaudella kreikkalainen maailma laajeni huomattavasti, kun taas roomalaisella kaudella se tuli osaksi laajempaa roomalaista maailmaa, jolloin käsite ei ole enää yhtä mielekäs. Tässä kuvataan erityisesti klassisen kauden maantiedettä.


title: Antiikin Kreikan maantiede

text: Varsinaisen Kreikan alue tunnettiin antiikin aikana nimellä "Hellas" () ja sen asukkaista käytettiin etnonyymiä "Hellēn" (), feminiininä "Hellēnis" () ja monikossa "Ellēnes" (), latinaksi "Graecus". Kreikkalaisen maailman voidaan katsoa muodostuvan alueesta, joilla oli kreikkalaisia poliksia eli kaupunkivaltioita. Varsinaisen Kreikan alueen eli emämaan ulkopuolelle kreikkalaiset perustivat lukuisia siirtokunta-poliksia, joita oli muun muassa Vähän-Aasian rannikolla nykyisen Turkin alueella, Suur-Kreikassa eli Magna Graeciassa Italian eteläosassa, Sisiliassa, muualla Välimeren rannoilla sekä Mustanmeren eli Pontoksen rannikolla.


title: Antiikin Kreikan maantiede

text:
Seuraavassa on luetteloitu kreikkalaisten tärkeimmät asuma-alueet, toisin sanoen alueet, joilla oli kreikkalaisia poliksia arkaaisella ja klassisella kaudella. Varsinainen Kreikka käsitti nykyisen Kreikan eteläosan sekä suuren osan saaristosta. Epeiros ja Makedonia nähtiin pitkään puolikreikkalaisina alueina. Useimmat muista alueista olivat kreikkalaisia ainoastaan rannikolla sijainneiden siirtokuntien osalta, kun taas sisämaata asuttivat ei-kreikkalaiset kansat.
Luettelo antiikin Kreikan kaupungeista sisältää kaikki tunnistetut arkaaisen ja klassisen kauden polikset eli kaupunkivaltiot sekä muita merkittävimpiä kaupunkeja, joihin kuuluu varsinaisten polisten alaisuudessa olleita kaupunkeja sekä myöhempiä, hellenistisen ja roomalaisen kauden kaupunkeja kreikankielisellä alueella. Luettelo antiikin Kreikan poliksista alueittain sisältää pelkästään polikset ryhmiteltynä yllä esitettyjen alueittein mukaisesti.


title: Antiikin Kreikan maantiede

text: Antiikin aikaisen Kreikan maantieteellisiä kuvauksia on säilynyt merkittävimpinä Strabonilta ("Geografia"), Pausaniaalta ("Kreikan kuvaus"), Ptolemaiokselta ("Geografia"), Plinius vanhemmalta ("Naturalis historia") ja Stefanos Byzantionlaiselta. Merkittäviä lähteitä ovat myös muun muassa maantieteellisiä kuvauksia sisältävät historiateokset, kuten Herodotoksen ("Historiateos"), Thukydideen ("Peloponnesolaissota") ja Diodoros Sisilialaisen teokset.


title: Luettelo antiikin Kreikan kaupungeista

text: Tämä on luettelo antiikin Kreikan kaupungeista, ja sisältää antiikin Kreikan keskeisimmät arkaaisen ja klassisen kauden kaupungit sekä eräitä merkittävimpiä hellenistisen ja roomalaisen kauden kaupunkeja kreikkalaisessa maailmassa.


title: Luettelo antiikin Kreikan kaupungeista

text: Tämä on samalla luettelo poliksista eli kreikkalaisista kaupunkivaltioista, ja perustuu tältä osin The Copenhagen Polis Centren tekemään inventaarioon (Hansen 2004). Kaikki luettelossa olevat kaupungit eivät olleet poliksia sanan varsinaisessa merkityksessä, toisin sanoen itsenäisiä arkaaisen tai klassisen kauden kaupunkivaltioita. Poliksiksi tunnistetut kaupungit on merkitty sarakkeeseen ”Polis?” seuraavasti:


title: Luettelo antiikin Kreikan poliksista alueittain

text: Tämä on luettelo antiikin Kreikan poliksista eli kaupunkivaltioista alueittain. Luettelo perustuu The Copenhagen Polis Centren tekemään inventaarioon (Hansen 2004). Katso myös: Luettelo antiikin Kreikan kaupungeista.


title: Oleksandr Abramenko

text: Oleksandr Abramenko (s. 4. toukokuuta 1988 Mykolajiv) on ukrainalainen freestylehiihtäjä.


title: Oleksandr Abramenko

text: Vuoden 2006 nuorten MM-kilpailuissa Abramenko saavutti hopeaa aerialsissa. Hän on kilpaillut aerialsissa kuusissa MM-kilpailuissa: Rukalla 2005 hän oli 25:s, Madonna di Campigliossa 2007 14:s, Inawashirossa 2009 viides, Deer Valleyssa 2011 seitsemäs, Vossissa 2013 kuudes ja Kreischbergissä 2015 kymmenes. Abramenko on osallistunut neljiin olympialaisiin: Torinossa 2006 hän oli 27:s, Vancouverissa 2010 24:s, Sotšissa 2014 kuudes ja Pyeongchangissa 2018 hän saavutti olympiakultaa.


title: Oleksandr Abramenko

text: Maailmancupissa hän on kilpaillut tammikuusta 2006 lähtien, saavuttaen yhden voiton (Minskissä maaliskuussa 2015), kolme kakkossijaa ja neljä kolmossijaa.


title: Antiikin Epeiros

text: Epeiros (, tai "Epirus") oli antiikin Kreikan maakunta luoteisessa Kreikassa. Se käsitti Joonianmeren ja Pindos-vuoriston välisen alueen. Historiallisen Epeiroksen alue oli laajempi kuin Kreikan nykyisen Epeiroksen alue, ja siihen kuului sen lisäksi myös nykyisen Albanian eteläosa.


title: Antiikin Epeiros

text: Epeiros nousi poliittiseksi tekijäksi 300-luvulla eaa., jolloin se kehittyi yhtenäiseksi kuningaskunnaksi. Sen huippukautta oli kuningas Pyrrhoksen aika 200-luvun eaa. alkupuolella, jolloin alue oli läheisessä yhteydessä Makedonian valtakuntaan. Epeiroksesta tuli Makedonian ohella osa Rooman valtakuntaa vuonna 168 eaa., jonka jälkeen sen alue muodosti roomalaisen provinssin nimellä "Epirus Vetus".


title: Antiikin Epeiros

text: Epeirokseen kuului Joonianmeren ja Pindos-vuoriston välinen alue Ambrakianlahden pohjoispuolella. Sen eteläpuolella sijaitsivat Akarnania ja Aitolia, itäpuolella Thessalia ja pohjoispuolella Illyria.


title: Antiikin Epeiros

text: Epeiroksen nimi tarkoittaa ”mannermaata”. Nimellä viitattiin alun perin koko Kreikan länsirannikkoon Korkyran ja Kefallenian saaria vastapäätä, ja se oli peräisin korkyralaisilta. Tässä laajassa merkityksessä nimi esiintyy paitsi Homeroksella myös vielä 400-luvun eaa. lopulla peloponnesolaissodan aikaan. Myöhemmin nimen merkitys rajautui käsittämään hieman pienemmän alueen.


title: Antiikin Epeiros

text: Epeiroksen pääalueet olivat Khaonia, Thesprotia ja Molossia (Molossis). Pohjoisosassa sijaitsivat Atintania ja Parauaia. Itäosassa sijaitsi Athamania, joka luettiin usein osaksi Thessaliaa. Koillisosan Tymfaia luettiin puolestaan usein osaksi Makedoniaa.


title: Antiikin Epeiros

text: Epeiroslaiset asuivat pitkään pääosin kylissä. Kaupunkeja rakennettiin alueelle enemmän vasta suhteellisen myöhään. Niistä merkittävimmät olivat muun muassa Ambrakia, Dodona ja Kassope, ja myöhemmin roomalaisella kaudella Nikopolis.


title: Antiikin Epeiros

text: Epeiros on vuoristoista seutua, ja vuoristo eristi sen pitkään muista Kreikan alueista. Merkittävin tasanko sijaitsi lähellä Dodonaa nykyisen Ioánninan kaupungin lähellä. Alue ei kuitenkaan koskaan ole ollut merkittävää viljelyaluetta, ja myös antiikin aikana sen elannon tuotti ennemmin karjanhoito. Alue tunnettiin häristään, hevosistaan sekä molossikoiristaan.


title: Antiikin Epeiros

text: Pindos-vuoriston lisäksi Epeiroksen vuorista tunnetaan Dodonan lähellä sijainneen vuoren antiikin aikainen nimi, Tomaros eli Tmaros. Alueen merkittävimmät joet olivat Arakhthos (nyk. Árachthos), joka laski Ambrakianlahteen; Kelydnos, joka laski Joonianmereen ja toimi Epeiroksen pohjoisrajana; sekä Thyamis (nyk. Kalamás ja Thýamis), Akheron (nyk. Achérontas) ja Kharadros, jotka laskivat Joonianmereen etelämpänä.


title: Antiikin Epeiros

text: Epeiroksen polikset eli kaupunkivaltiot olivat:


title: Antiikin Epeiros

text:
Epeiroksen muita kaupunkeja tai asutuksia olivat muun muassa:
Epeiroksen alkuperäisinä asukkaina pidettiin antiikin aikana pelasgeja. Muun muassa Epeiroksen vanha oraakkelinpaikka Dodona Thesprotiassa esiintyy pelasgien oraakkelina. Myös Khaoniaa kutsutaan pelasgilaiseksi. Varhaisilla Epeiroksen asukkailla oli mahdollisesti etninen yhteys vastapäisen eteläisen Italian rannikon asukkaisiin, mikä näkyy sekä heimojen nimissä että paikannimistössä.


title: Antiikin Epeiros

text: Aristoteleen mukaan Dodona olisi ollut alkuperäistä, koko maalle nimensä antanutta Hellasta ja Graikoi-nimisen heimon kotiseutua, jolloin Epeiros olisi ollut kreikkalaisten alkuperäistä asuma-aluetta. Yleensä kreikkalaisessa perinteessä alkuperäinen Hellas on kuitenkin sijoitettu Thessaliaan. On kuitenkin mahdollista, että Epeiroksessa olisi ollut Graikoi-niminen heimo, joka olisi asuttanut myös eteläistä Italiaa, mikä selittäisi roomalaisten Kreikasta ja kaikista helleeneistä myöhemmin käyttämän nimimuodon alkuperän.


title: Antiikin Epeiros

text: Pronssikaudella mykeneläisten kreikkalaisten on arveltu tulleen Kreikan alueelle Epeiroksen kautta. Alue oli kuitenkin muutoin tuolloinkin syrjäseutua. Mykeneläisen kauden löytöjä Epeiroksesta on tehty lähinnä Dodonasta sekä Nekromanteionista eli kuolleiden oraakkelinpaikalta Akheron-joelta.


title: Antiikin Epeiros

text: Kreikkalaisen mytologian mukaan Neoptolemos tai Pyrrhos, Akhilleuksen poika, asettui Epeirokseen yhdessä Priamoksen pojan Helenoksen kanssa palattuaan Troijan sodasta. Hänen poikansa oli puolestaan Molossos, josta sai alkunsa molossien heimo. Thessalian valloittaneita thessalialaisia pidettiin epeiroslaisena heimona, joka oli lähtenyt Thesprotiasta.


title: Antiikin Epeiros

text: Mykeneläisen kauden ja rautakauden taitteessa Epeiros oli mahdollisesti niin kutsuttujen doorilaisvaellusten reitillä. Epeiroksen pääheimojen khaonien, thesprotien ja molossien ajatellaan saapuneen alueelle tuolloin.


title: Antiikin Epeiros

text: Antiikin aikana Epeiroksen merkittävin kaupunki oli Ambrakia, joka oli Korintin siirtokunnakseen 600-luvulla eaa. perustama. Epeiroksen siirtokuntia ei poikkeuksellisesti perustettu rannikolle sen vuoristoisuuden vuoksi, siinä missä korinttilaiset samaan aikaan perustivat lukuisia siirtokuntia etelämmäksi Akarnanian rannikolle, ja Epidamnoksen ja Apollonian pohjoisemmaksi Illyrian rannikolle. Epeirosta asutettiin vielä 400–300-luvuilla eaa., jolloin elisläiset perustivat Thesprotiaan Bukhaitionin, Elean ja Pandosian siirtokunnat.


title: Antiikin Epeiros

text: Varhaisilla ajoilla Epeiroksen johtava heimo olivat thesprotit, joiden hallussa oli Dodonan oraakkeli. Dodona säilyi Kreikan merkittävimpänä oraakkelinpaikkana, kunnes Delfoi ja Delfoin oraakkeli myöhemmin pitkälti syrjäyttivät sen. Peloponnesolaissodan aikana 400-luvun eaa. jälkimmäisellä puoliskolla alueen johtoasema oli khaoneilla, mistä saattaa johtua myös se, että Strabon sanoo näiden jossain vaiheessa hallinneen koko Epeirosta. Todellisuudessa khaonit tuskin ovat hallinneet muita heimoja täysin.


title: Antiikin Epeiros

text: Persialaissotien aikaan molosseja johti kuningas Admetos. Tämän poika tai pojanpoika oli Tharrhypas (myös Tharyps, Arrhybas), joka oli vielä nuori peloponnesolaissodan alkaessa, ja sai koulutuksensa Ateenassa. Hänen sanotaan ensimmäisenä saattaneen kansansa helleenisen sivistyksen piiriin. Molossien kuninkaan valta oli ilmeisesti suhteellisen vähäinen. Kuninkaan ja kansan kerrotaan kokoontuneen Passaronissa, heimon vanhassa pääkaupungissa, jossa nämä vannoivat uskollisuuttaan laeille. Khaonien ja thesprotien parissa kuninkuus oli sen sijaan hylätty peloponnesolaissodan aikaan tultaessa. Khaonit valitsivat johtohenkilönsä tietystä suvusta.


title: Antiikin Epeiros

text: Peloponnesolaissodan jälkeen molossien valta Epeiroksen alueella kasvoi. Molossit laajensivat alueitaan ja liittivät siihen kilpailevia heimoja. Molossien kuningas Arybbas solmi liiton Makedonian Filippos II:n kanssa, ja Filippos nai Arybbaan tyttären Olympiaan. Seuraavaksi valtaistuimelle nousi Aleksanteri, joka oli Olympiaan veli, ja näin ollen Aleksanteri Suuren eno. Hän sai lähes kaikki Epeiroksen heimot valtansa alle, ja otti ensimmäisenä arvonimen Epeiroksen kuningas. Tämän jälkeen Epeiros kehittyi merkittäväksi tekijäksi kreikkalaisessa politiikassa.


title: Antiikin Epeiros

text: Aleksanteri nai Filippoksen ja Olympiaan tyttären Kleopatran, oman sisarentyttärensä. Hän teki sotaretken Italian Suur-Kreikkaan alueen kreikkalaisia auttaakseen, mutta sai taistelussa surmansa. Hänen kuollessaan noin 331/330 eaa. valtaistuimelle nousi Aiakides. Hän otti osaa Makedonian valtataisteluun tätinsä Olympiaan puolella.


title: Antiikin Epeiros

text: Aiakidesta seurasi kuninkaana Alketas II ja tätä hänen poikansa Pyrrhos vuonna 306 eaa. Pyrrhos nousi Epeiroksen kuninkaista maineikkaimmaksi ja nosti valtakunnan suurimpaan kukoistukseensa. Hän siirsi valtakunnan pääkaupungin Passaronista Ambrakiaan, joka liitettiin ensimmäistä kertaa Epeiroksen kuninkaiden vallan alle. Pyrrhos avusti Italian kreikkalaisia tekemällä sotaretken Suur-Kreikkaan ja Sisiliaan roomalaisia ja karthagolaisia vastaan, mutta joutui lopulta vetäytymään. Pyrrhosta seurasi kuninkaana tämän poika Aleksanteri II vuonna 272 eaa. ja tätä hänen poikansa Pyrrhos II ja Ptolemaios. Laajimillaan Epeiroksen valtaan kuului alue nykyisen Albanian keskiosista Akarnaniaan saakka.


title: Antiikin Epeiros

text: Pian Ptolemaioksen kuoltua noin vuonna 234 eaa. Pyrrhoksen suku päättyi. Tämän jälkeen valtiomuoto muutettiin tasavaltaiseksi, ja muodostettiin Epeiroksen heimojen yhteinen "Epeiroksen liitto", jolla oli oma kansankokous ("synedrion"). Liitto yritti tasapainotella Rooman ja Makedonian välissä makedonialaissotien aikaan. Kolmannessa makedonialaissodassa 171–168 eaa. liitto jakaantui kahtia molossien tukiessa Makedoniaa ja khaonien ja thesprotien Roomaa.


title: Antiikin Epeiros

text:
Roomalaiset voittivat ja valloittivat Makedonian vuonna 168 eaa. Koska epeiroslaisia ja varsinkin molosseja syytettiin Makedonian viimeisen kuninkaan Perseuksen tukemisesta, Rooman senaatti määräsi kaikki Molossian kaupungit tuhottaviksi ja asukkaat myytäviksi orjiksi. Aemilius Paullus laittoi määräyksen täytäntöön. Hän oli jo aiemmin perustanut varuskunnat 70 kaupunkiin, ja hänen kerrotaan tuhonneen kaikki kaupungit yhdessä päivässä ja vieneen epeiroslaista orjiksi.
Roomalaisella kaudella Epeiroksesta tuli roomalainen provinssi nimellä "Epirus Vetus". Sen ja Achaean (Akhaian) provinssin rajana toimi Akheloos-joki. Epeiros ei koskaan antiikin aikana toipunut roomalaisten aiheuttamasta tuhosta, ja Strabonin aikana se oli paljolti autiona ja raunioina. Keisarikaudella alueen keskus oli Nikopoliin ("Nicopolis") kaupunki, jonka Augustus perusti Aktionin taistelussa vuonna 31 eaa. saamansa voiton kunniaksi. Sinne siirrätettiin suuri osa lähiseudun jäljellä olleiden kaupunkien asukkaista. Nikopoliin lisäksi myös Buthroton ("Buthrotum") toimi roomalaisena koloniana.


title: Antiikin Epeiros

text: Rooman vallan aikana ja seuranneella bysanttilaisella kaudella pitkälti aution Epeiroksen alueen asuttivat illyrialaiset sekä albaanit, joita on usein pidetty illyrialaisten jälkeläisinä. Epeiros oli osa Bysantin valtakuntaa aina vuoteen 1204, jolloin neljännen ristiretken sotajoukot valtasivat Konstantinopolin. Bysantin valtakunta hajosi pienempiin valtioihin ja Mikael I Dukas perusti Epeiroksen despotaatin, joka säilyi vuoteen 1359. Silloin se liitettiin takaisin keisarikuntaan (ks. Nikaian keisarikunta).


title: Antiikin Epeiros

text:
Epeirosta asuttivat lukuisat eri heimot, joista tärkeimmät olivat khaonit ("Khaones"), thesprotit ("Thesprotoi") ja molossit ("Molossoi"). Nämä heimot puhuivat kreikkaa. Epeiroslaisista yhdessä käytettiin etnonyymiä "Epeirōtēs" (), latinaksi "Epirotes".
Theopompoksen mukaan epeiroslaisia heimoja oli yhteensä 14. Strabonin mukaan näihin kuuluivat edellämainitun kolmen heimon lisäksi kassopit ("Kassopaioi"), amfilokhit ("Amfilokhoi"), athamaanit ("Athamanes"), aithikit ("Aithikes"), tymfait ("Tymfaioi"), parauait ("Parauaioi"), talarit ("Talares"), atintanit ("Atintanes"), orestait ("Orestai"), pelagonit ("Pelagones") ja elimiootit ("Elimioitai"). Näistä orestit, pelagonit ja elimiootit asuttivat Pindos-vuoriston itäpuolisia alueita, jotka liitettiin myöhemmin osaksi Makedoniaa, ja siksi niitä pidetään yleensä Makedonian heimoina. Pindos-vuoristoa asuttaneiden athamaanien, aithikien ja talarien alueet puolestaan liitettiin Thessaliaan. Varsinaisesta Epeiroksesta erotetaan yleensä myös Illyrian rajalla asuneiden atintanien ja parauaiden alueet.


title: Antiikin Epeiros

text: Kreikkalaiset itse eivät pitäneet epeiroslaisia heimoja helleenisinä. Tästä syystä Epeirosta ei myöskään luettu ainakaan suurimmalta osaltaan osaksi Hellasta, jonka katsottiin ulottuneen Epeiroksen suunnalla Ambrakiaan saakka. Monet Epeiroksen heimoista olivat kuitenkin läheistä sukua kreikkalaisille, eivätkä olleet näille yhtä vieraita kuin esimerkiksi traakialaiset ja illyrialaiset. Siksi epeiroslaiset voidaan nähdä puoli-kreikkalaisina. Muun muassa Herodotos sijoitti Thesprotian Hellaaseen, kun taas Thukydides piti molosseja ja thesproteja barbaareina. Kreikkalaisina pidettiin vain molossien kuningassukua eli Aiakidai-sukua, joka katsoi periytyvänsä Akhilleuksesta. On luultavaa, että Epeiroksen eteläosissa kansa sekoittui kreikkalaisiin ja pohjoisosissa enemmän illyrialaisiin ja makedonialaisiin.


title: Antiikin Epeiros

text: Epeiroksen heimot olivat itsenäisiä, joskin joku heimoista saavutti aina ajoittain hallitsevan aseman pienemmässä tai suuremmassa määrin. Kunkin heimon johdossa oli alun perin kuningas. Strabonin mukaan pohjoisen Epeiroksen heimot, jotka asuttivat Korkyran ja Makedonian välistä aluetta, muistuttivat kulttuuriltaan monin tavoin makedonialaisia. Hän myös mainitsee eräiden heimoista käyttäneen kahta eri kieltä.


title: Antiikin Epeiros

text: Khaonit, joiden sanottiin jossain vaiheessa olleen heimoista vahvin, asuttivat heimosta nimensä saanutta Khaoniaa. Se ulottui Keraunian vuorilta Thyamis-joelle, joka erotti nämä thesproteista. Thesprotit asuttivat puolestaan Thesprotiaa, joka alkoi Thyamis-joelta ja ulottui etelässä Kassopaian rajalle ja sisämaassa Dodonan alueeseen eli Dodonaiaan saakka. Kassopien asuttama Kassopaia, joka joskus luetaan Epeirokseen, sijaitsi rannikolla ja ulottui Ambrakianlahdelle saakka. Molossit, joista tuli lopulta koko Epeiroksen hallitsijoita, asuttivat alun perin kapeaa aluetta, joka ulottui Ambrakianlahdelta Kassopian ja Ambrakian välistä sekä Thesprotian ja Athamanian välistä pohjoiseen päin Dodonaiaan saakka. Myöhemmin molossit valtasivat myös Kassopaian ja Dodonaian, jolloin heidän alueensa eli Molossia ulottui Aoos-joelta Ambrakianlahdelle.


title: Antiikin Epeiros

text: Epeiroksen molossikuninkaat olivat:


title: Muuralan pappila

text: Muuralan pappila ja Pitäjäntupa sijaitsevat Espoon kirkonmäellä Espoon tuomiokirkon lähellä samassa pihapiirissä. Pappilan päärakennus on empiretyylinen ja rakennettu vanhemman pappilan kivijalalle. Pihapiiriin kuuluu siipirakennuksia 1700- ja 1800-lukujen vaihteesta.


title: Muuralan pappila

text: Pappila on valmistunut 1853, ja sen on suunnitellut arkkitehti Jean Wiik. Rakennus on korjattu vuonna 2006, ja siinä on Espoon ruotsinkielisen seurakunnan kirkkoherran virka-asunto jossa hänellä on asumisvelvollisuus.


title: Muuralan pappila

text: Pitäjäntupa on alkuaan ollut kouluna Backbyn tilan mailla. Se lahjoitettiin pitäjäntuvaksi 1887 ja siirrettiin 1889–1890 kirkon lähelle pappilan rakennusten luokse. 1900-luvun alussa siinä toimi suomenkielinen kansakoulu. Seurakunta sai sen omistukseensa 1933, ja silloin kokoussalia laajennettiin seurakuntasaliksi.


title: Pauli Harju

text: Pauli Kalervo Harju (s. 9. syyskuuta 1960 Rovaniemi) on Pohjois-Pohjanmaan liiton johdossa toimiva Pohjois-Pohjanmaan maakuntajohtaja.


title: Pauli Harju

text: Pauli Harju syntyi kunnanjohtaja Kauno Harjun ja sairaanhoitaja Eira Kantasen perheeseen. Hänen puolisonsa vuodesta 1989 on lehtori Tarja Tolonen. Harju tuli ylioppilaaksi 1979 ja valmistui oikeustieteiden kandidaatiksi 1984, varatuomarin arvon hän sai 1985. Hän toimi Kuusamossa pankkilakimiehenä 1984–1985, Kemijärvellä käräjäoikeuden notaarina 1985 ja pankinjohtajana 1986–1991 ja Pudasjärvellä elinkeinoasiamiehenä 1991–1995. Taivalkosken kunnanjohtajaksi Harju valittiin 1995, Pudasjärven kaupunginjohtajaksi 2004 ja Pohjois-Pohjanmaan liiton maakuntajohtajaksi 2008. Harju työskenteli valtiovarainministeriössä maakuntauudistuksen muutosjohtajana elokuusta 2016 lokakuuhun 2017, palaten takaisin maakuntajohtajaksi ennen vuoden 2019 loppuun asti suunnitellun määräaikaisen tehtävänsä päättymistä.


title: Doris (Kreikka)

text: Doris (), aiemmin Dryopis (, myös "Dryopia", ), oli antiikin Kreikan maakunta. Se sijaitsi Keski-Kreikassa Fokiin pohjoispuolella ja Aitolian itäpuolella.


title: Doris (Kreikka)

text: Dorista pidettiin antiikin aikana doorilaisten alkuperäisenä kotiseutuna. Alueen asukkaista käytettiin etnonyymiä "Dōrieus" (), monikossa "Dōries" () tai "Dōrieis" (), latinaksi "Dores" ja "Dorienses".


title: Doris (Kreikka)

text: Doris oli suhteellisen pienikokoinen vuoristoinen alue, jota rajasivat lännessä Aitolia, pohjoisessa Thessalian eteäosa, idässä Fokis ja etelässä Ozolian Lokris. Se käsitti suunnilleen Oita- ja Parnassos-vuorten välisen alueen, joka oli Kefissos-joen (nyk. Kifisós) sivuhaaran Pindos-joen (nyk. Apostoliá) laaksoa. Laakson leveys oli noin 30 stadioninmittaa eli noin 5,5 kilometriä.


title: Doris (Kreikka)

text: Doriin polikset eli kaupunkivaltiot olivat:Kaupungit muodostivat Doriin tetrapoliin eli neljän kaupungin liiton. Tetrapoliin lisäksi dorislaiset levittäytyivät laajemmallekin alueelle Oita-vuoren ympärillä kohti rannikkoa. Muiksi Doriin kaupungeiksi mainitaan Amfanai, Dryope, Skarfeia (Karfaia) ja Lilaia (Lilaion). Amfanai luetaan kuitenkin yleensä Thessaliaan, Skarfeia itäiseen Lokriiseen ja Lilaia Fokiiseen. Livius sijoitti Doriiseen myös fokislaiset Drymoksen (Drymaia) ja Teithronionin.


title: Doris (Kreikka)

text: Doriin alkuperäiseksi nimeksi mainitaan Dryopis, jonka se oli saanut aluetta aiemmin asuttaneesta dryopien heimosta. Kreikkalaisen mytologian mukaan Herakles ja malislaiset ajoivat dryopit pois alueelta. Myöhemmän nimensä alue sai doorilaisista, jotka siirtyivät sieltä Peloponnesokselle. Tämän tunnetaan niin kutsuttuna doorilaisvalloituksena. Siksi seutua pidettiin doorilaisen heimon emämaana.


title: Doris (Kreikka)

text: Dorislaiset tai doorilaiset saivat mytologiassa nimensä Doroksesta, joka oli Hellenin poika. Erään perinteen mukaan Doros asettui heimoineen jossakin vaiheessa Doriina tunnetulle alueelle, mutta toisten näkemysten mukaan heimo olisi asunut jo varhaisina aikoina paljon laajemmalla alueella. Herodotoksen mukaan doorilaiset olisivat asuneet Deukalionin aikaan Fthiotiin alueella ja Doroksen aikana Histiaiotiin alueella Ossa- ja Olympos-vuorten juurella. Kadmoslaisten karkotettua doorilaiset Histiaiotiista nämä siirtyivät Pindos-vuoriston alueelle ja sieltä Dryopiin alueelle. Sieltä nämä siirtyivät lopulta Peoponnesokselle, jossa saivan nimen doorilaiset. Tässä Herodotos kertoo tiedossaan olleesta kreikkalaisesta perinteestä, mutta sen historiallisesta todenmukaisuudesta ei ole tietoa.


title: Doris (Kreikka)

text: Apollodoros kuvaa doorilaisten varhaiseksi alueeksi Doriin sijasta koko Korintinlahden pohjoispuolen, mukaan lukien Aitolia, Fokis ja Ozolian Lokris, mikä saattaa kuvata todellisuutta paremmin kuin Herodotoksen kuvaus. On pidetty epätodennäköisenä muun muassa sitä, että niin pienen alueen kuin Doriin väestö olisi voinut vallata suuren osan Peloponnesoksesta.


title: Doris (Kreikka)

text: Lukuun ottamatta doorilaisten varhaisvaiheita varsinaisen Doriin historia on melko merkityksetön ja tunnetaan suhteellisen huonosti. 400-luvun eaa. alkupuolen persialaissodissa alue antautui persialaisille, ja seurauksena sen kaupungit säästyivät. Koska Dorista pidettiin doorilaisten emämaana, Sparta lähetti usein apua, jos alue joutui fokislaisten tai muiden naapuriensa hyökkäyksen kohteeksi. Alue kärsi paljon Fokiin, Aitolian ja Makedonian käymistä sodista, ja Strabon hämmästeli, että alueesta oli enää mitään jäljellä hänen aikanaan. Vielä Plinius mainitsee alueen kaupunkeja.


title: Mathilde Gremaud

text: Mathilde Gremaud (s. 8. helmikuuta 2000) on sveitsiläinen freestylehiihtäjä, joka kilpailee sekä slopestylessa että big airissa.


title: Mathilde Gremaud

text: Gremaud sijoittui Sierra Nevadan MM-kilpailuissa 2017 slopestylessa viidenneksi. Pyeongchangissa 2018 hän saavutti slopestylessa olympiahopeaa. Maailmancupissa hän kilpaili ensimmäisen kerran maaliskuussa 2016 slopestylessa. Hän saavutti ensimmäisen voittonsa Quebecin big airissa helmikuussa 2017. Lisäksi on hän sijoittunut toiseksi Milanon big airissa marraskuussa 2016, Mammothin slopestylessa helmikuussa 2017 ja kolmanneksi Silvaplanan slopestylessa maaliskuussa 2017.


title: Kurkelanjärvi

text: Kurkelanjärvi voi tarkoittaa seuraavia:


title: Peter Marius Andersen

text: Peter Marius Andersen (25. huhtikuuta 1885 – 20. maaliskuuta 1972) oli tanskalainen jalkapalloilija ja olympiamitalisti. Hän oli mukana vuoden 1908 kesäolympialaisissa Lontoossa hopeaa voittaneessa Tanskan jalkapallomaajoukkueessa.


title: Johannes Gandil

text: Johannes Gandil (21. toukokuuta 1873 – 7. maaliskuuta 1956) oli tanskalainen jalkapalloilija ja olympiamitalisti. Hän oli mukana vuoden 1908 kesäolympialaisissa Lontoossa hopeaa voittaneessa Tanskan jalkapallomaajoukkueessa.


title: Dreamcatcher (yhtye)

text: Dreamcatcher on eteläkorealainen seitsemästä tytöstä koostuva tyttöbändi, joka debytoi vuonna 2017 Happy Face Entertainment -levymerkillä.


title: Dreamcatcher (yhtye)

text: Yhtye debytoi kappaleella "Chase me". Bändin nimi oli ennen Minx. Bändiin tuli kaksi uutta jäsentä Gahyeon ja Handong vuonna 2017, jolloin tapahtui myös nimenmuutos.


title: Dreamcatcher (yhtye)

text: Yhtyeen jäsenet ovat:


title: Iltapulu

text: Iltapulu on internetissä toimiva televisio-ohjelmaopas, jossa on kaikki peruskanavat ja yleisimmät maksukanavat Suomessa. Palvelussa elokuvien yhteydessä näkyy niiden keskiarvo Internet Movie Database -tietokannassa. Palvelun käyttäminen ei vaadi kirjautumista. Kirjautuneet käyttäjät voivat muokata kanavalistaa. Palvelun kautta voi myös katsella ohjelmia suoratoistona kanavien omia verkkosivuja hyödyntäen. Palvelulle on olemassa myös mobiilisovellus, joka toimii iOS-, Android- ja Windows Phone -käyttöjärjestelmissä.


title: Iltapulu

text: Iltapululla on 230 000 käyttäjää viikossa, mutta häviää kilpailija Telkku.comille selvästi. Facebook-tykkäysten perusteella palvelu on kuitenkin pidetympi kuin kilpailijansa. Palvelua on luonnehdittu erittäin käyttäjäystävälliseksi. Mediayhtiö Sanoma omistaa puolet palvelusta. Palvelua käytetään Iltasanomat.fi:ssä ja HS.fi:ssä.


title: Kurkelanjärvi (Parikkala)

text: Kurkelanjärvi () on järvi Suomen ja Venäjän rajalla Parikkalassa Suomessa ja Miinalan maalaiskunnassa Karjalan tasavallassa Venäjällä.


title: Kurkelanjärvi (Parikkala)

text: Järven luoteispää ulottuu Suomen puolelle, muu osa järvestä on Venäjän puolella. Järven Suomen puoleinen osa sijaitsee entisen Saaren kunnan aleella. Järven Venäjän puoleinen osa kuuluu Suomen Neuvostoliitolle toisen maailmansodan jälkeen luovuttamaan alueeseen. Ennen toista maailmansotaa järvi jakautui Saaren ja Uukuniemen kuntien kesken.


title: Kurkelanjärvi (Parikkala)

text: Tiedot järven vesistösuhteista vaihtelevat eri lähteissä.


title: Kurkelanjärvi (Parikkala)

text: Suomen valuma-aluejaon 1993 painetun julkaisun ja Suomen valuma-aluejaon vuodelta 1936 sisältämän tiedon mukaan järvi kuuluu Laatokkaan laskevan Iijoen eli Ihalanjoen valuma-alueeseen.


title: Kurkelanjärvi (Parikkala)

text: Vuoden 1993 valuma-aluejaon vuonna 2018 käytössä olleen, Suomen ympäristöhallinnon Järviwikissä esitetyn digitaalisen version sisältämän tiedon mukaan järvi kuuluisi Hiitolanjoen vesistöön.


title: Kurkelanjärvi (Parikkala)

text: Valmisteilla olevan, korkeusmalliin perustuvan Suomen uuden valuma-aluejakoehdotuksen sisältämän tiedon mukaan järvi ei kuulu Hiitolanjoen vesistöön, vaan sen ympäristö jää Hiitolanjoen vesistön ja Vuoksen vesistön valuma-alueiden väliin ja kuuluu tämän perusteella yhdenmukaisesti vuoden 1936 valuma-aluejaon ja 1993 valuma-aluejaon painettuna julkaistun version sisältämän tiedon kanssa Laatokkaan laskevan Ihalanjoen eli Ijoen vesistöön. Tämä vastaa myös Maanmittauslaitoksen Karjalan kartat -palvelussa kuvattua järven laskusuuntaa.


title: Grobiņan kunta

text: Grobiņan kunta () on kunta Kuurinmaalla, Latviassa. Kunta muodostui Bartan, Gaviezen, ja Medzen seurakuntien sekä Grobiņan kaupungin yhdistyessä.


title: Sankt Ibbin piiri

text: Sankt Ibbin piiri () sijaitsee Landskronan kunnassa Ruotsissa. Sen väkiluku on .


title: Jääkiekko talviolympialaisissa 2018 – miesten kokoonpanot

text: Talviolympialaisten 2018 jääkiekon miesten turnaukseen osallistuvien joukkueiden kokoonpanot.


text: Etelä-Korean joukkueen kokoonpano talviolympialaisiin 2018. näytä


text: Päävalmentaja: Paek Chisun


text: Kanadan joukkueen kokoonpano talviolympialaisiin 2018. näytä


text: Päävalmentaja: Willie DesjardinsNorjan joukkueen kokoonpano talviolympialaisiin 2018. näytä


text: Päävalmentaja: Petter ThoresenRuotsin joukkueen kokoonpano talviolympialaisiin 2018. näytä


text: Päävalmentaja: Rikard GrönborgSuomen joukkueen kokoonpano talviolympialaisiin 2018. näytä


text: Päävalmentaja: Lauri Marjamäki


text: Venäläisten olympiaurheilijoiden joukkueen kokoonpano talviolympialaisiin 2018. näytä


text: Päävalmentaja: Oļegs Znaroks


title: Doris

text: Doris voi tarkoittaa seuraavia:


title: Bolivia talviolympialaisissa 2018

text: Bolivia osallistui Pyeongchangin talviolympialaisiin 2018. Maata edusti kaksi urheilijaa, itävaltalaissyntyinen alppihiihtäjä Simon Breitfuss Kammerlander ja Suomesta lähtöisin oleva maastohiihtäjä Timo Juhani Grönlund. Joukkueen lippua avajaisissa kantoi Breitfuss Kammerlander ja päättäjäisissä Timo Juhani Grönlund.


title: Bolivia talviolympialaisissa 2018

text: Kyseessä oli ensimmäinen kerta sitten Albertvillen olympialaisten 1992, kun Bolivia osallistui talviolympialaisiin. Lisäksi Bolivia pääsi ensimmäistä kertaa mukaan talviolympialaisiin urheilijoidensa suoritusten perusteella. Aiemmin maa oli ollut mukana vain kutsuttuna.


title: Liechtenstein talviolympialaisissa 2018

text: Liechtenstein osallistui Pyeongchangin talviolympialaisiin 2018. Maata edusti kolme urheilijaa kahdessa urheilumuodossa. Joukkueen lippua avajaisissa kantoi alppihiihtäjä Marco Pfiffner.


title: Liechtenstein talviolympialaisissa 2018

text: Tina Weirather sijoittui naisten supersuurpujottelussa kolmanneksi ja sai pronssia. Se oli Liechtensteinin ensimmäinen olympiamitali 30 vuoteen.


title: Liechtenstein talviolympialaisissa 2018

text:
Liechtenstein sai alppihiihtoon kaksi maapaikkaa, yhden miehelle ja yhden naiselle.
Liechtenstein sai maastohiihtoon kaksi maapaikkaa, yhden miehelle ja yhden naiselle, mutta päätti jättää toisen käyttämättä.


title: Félicien Du Bois

text: Félicien Du Bois (s. 8. lokakuuta 1983 Neuchâtel, Sveitsi) on sveitsiläinen jääkiekkopuolustaja, joka pelaa National League A:n HC Davosissa. Hän toimii joukkueen varakapteenina. Du Bois laukoo oikealta.


title: Félicien Du Bois

text:
Elite Prospects -sivuston Ulf Anderssonin vuonna 2013 tekemän analyysin mukaan Du Bois on fiksu ja hyvin luisteleva puolustaja, jolla on hyvä laukaus ja syöttötaidot, mitkä tekevät hänestä käyttökelpoisen pelaajan ylivoimalla.
Du Bois ei ole kuitenkaan kovin vahva pelaaja, eikä hän pelaa kovin fyysisesti. Myös Du Bois'n henkinen kantti pettää ajoittain.


title: Félicien Du Bois

text: Du Bois on HC La Chaux-de-Fondsin kasvatti. Hän siirtyi juniorina sittemmin HC Ambrì-Piottaan, jonka A-nuorten kapteenina Du Bois toimi kaudella 2002–2003. Hän debytoi samalla kaudella myös seuran Nationalliga A -joukkueessa, jossa Du Bois pelasi 15 runkosarja- ja neljä playoff-ottelua ilman tehopisteitä. Hän pelasi samalla kaudella miesten pelejä myös kaksi ottelua sarjatasoa alempana National League B:n HC Sierressä. Kaudella 2005–2006 Du Bois oli Ambrìn tehokkain puolustaja tehoilla 6+12=18. Kaudella 2007–2008 hän toimi joukkueen varakapteenina.


title: Félicien Du Bois

text: Kaudeksi 2008–2009 Du Bois siirtyi Kloten Flyersiin, jonka kanssa hän eteni aina NLA:n finaaleihin saakka. Sveitsin-mestaruuden vei kuitenkin HC Davos otteluvoitoin 4–3. Kaudella 2010–2011 Du Bois nousi Klotenin varakapteeniksi. Hän jakoi tehoilla 5+22=27 NLA:n puolustajien pistepörssin yhdeksännen sijan Fribourg-Gottéronin Shawn Heinsin kanssa. Du Bois eteni Klotenin kanssa liigan finaaleihin, mutta mestaruuden vei jälleen kuitenkin HC Davos otteluvoitoin 4–2. Media valitsi hänet kauden päätteeksi NLA:n tähdistökentälliseen. Du Bois vahvisti kauden aikana myös tšekkiläisjoukkue HC Sparta Prahaa Spengler Cupissa. Kaudella 2011–2012 hän voitti Klotenin sisäisen tehotilaston lukemalla +23, joilla Du Bois jakoi koko NLA:n puolustajien tehotilaston voiton EV Zugin Andy Wozniewskin kanssa. Hän vahvisti joukkuetta kauden aikana myös Spengler Cupissa.


title: Félicien Du Bois

text: Du Bois siirtyi kaudeksi 2014–2015 HC Davosiin. Hän nousi joukkueen varakapteeniksi. Du Bois oli Davosin eniten maaleja tehnyt puolustaja seitsemällä osumallaan. Pudotuspeleissä hän jakoi koko NLA:n puolustajien tehotilaston voiton ZSC Lionsin Mathias Segerin kanssa. Du Bois voitti kauden päätteeksi Sveitsin-mestaruuden ja media valitsi hänet liigan tähdistökentälliseen. Du Bois vahvisti Davosia myös seuran perinteisesti isännöimässä Spengler Cupissa, jonka tähdistökentälliseen hänet valittiin. Kaudella 2016–2017 Du Bois oli viidellä osumallaan Davosin eniten maaleja tehnyt puolustaja. Elokuussa 2017 hän teki joukkueen kanssa kaksivuotisen jatkosopimuksen vuoteen 2020 saakka.


title: Félicien Du Bois

text: Du Bois edusti Sveitsiä Pyeongchangin olympiakisoissa 2018. Hän pelasi myös MM-kilpailuissa vuosina 2009, 2010, 2011, 2012, 2015 ja 2016. Vuoden 2009 turnauksessa Du Bois jakoi joukkueensa sisäisen tehotilaston voiton Mathias Segerin kanssa lukemalla +2. Vuoden 2012 turnauksessa valmennus valitsi hänet Sveitsin turnauksen yhdeksi kolmesta parhaasta pelaajasta. Du Bois valittiin myös Kanadaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Vuoden 2016 turnauksessa hänet valittiin Norjaa vastaan pelatun alkulohkon ottelun päätteeksi Sveitsin ottelun parhaaksi pelaajaksi. Yhteensä Du Bois on pelannut 123 A-maaottelua tehopistein 11+22=33.


title: Félicien Du Bois

text: Du Bois'n pikkuveli Valentin on pelannut myös jääkiekkoa.


title: San Marino talviolympialaisissa 2018

text: San Marino osallistui Pyeongchangin talviolympialaisiin 2018. Maan ainoa edustaja oli alppihiihtäjä Alessandro Mariotti, joka niin ollen myös kantoi joukkueen lippua avajaisissa sekä päättäjäisissä.


title: San Marino talviolympialaisissa 2018

text: San Marino sai alppihiihtoon maapaikan yhdelle miehelle.


title: Monaco talviolympialaisissa 2018

text: Monaco osallistui Pyeongchangin talviolympialaisiin 2018. Maata edusti neljä urheilijaa kahdessa urheilumuodossa. Avajaisissa joukkueen lippua kantoi rattikelkkailija Rudy Rinaldi ja päättäjäisissä rattikelkkailija Boris Vain.


title: Monaco talviolympialaisissa 2018

text:
Monaco sai alppihiihtoon maapaikan yhdelle miehelle ja yhdelle naiselle.
Monaco sai yhden maapaikan miesten kaksikkokilpailuun maailmancup-menestyksen perusteella.


title: Singapore talviolympialaisissa 2018

text: Singapore osallistui Pyeongchangin talviolympialaisiin 2018. Maan ainoa edustaja oli kaukalopikaluistelija Cheyenne Goh, joka niin ollen myös kantoi joukkueen lippua avajaisissa.


title: Singapore talviolympialaisissa 2018

text: Singapore osallistui vuonna 2018 historiansa ensimmäistä kertaa talviolympialaisiin.


title: Singapore talviolympialaisissa 2018

text: Singapore sai yhden maapaikan kaukalopikaluisteluun.


title: Togo talviolympialaisissa 2018

text: Togo osallistui Pyeongchangin talviolympialaisiin 2018. Maan ainoa edustaja oli maastohiihtäjä Mathilde-Amivi Petitjean, joka niin ollen myös kantoi joukkueen lippua avajaisissa sekä päättäjäisissä.


title: Togo talviolympialaisissa 2018

text: Maastohiihdon lisäksi Togo olisi saanut yhden maapaikan myös alppihiihtoon, mutta ei käyttänyt sitä.


title: Togo talviolympialaisissa 2018

text: Togo sai maastohiihtoon maapaikan yhdelle naiselle.


title: Kelloliike Kankare

text: Kelloliike Kankare Ky on vuonna 1926 perustettu kelloliike Säkylässä, Satakunnassa. Kelloliikkeen perusti kelloseppä Väinö Mäkelä. Hän oli toiminut kellosepän ammatissa jo vuosisadan alkupuolilta, mutta perusti varsinaisen liikkeen tuolloin vuonna 1926. Väinön tytär ja vävy jatkoivat liikettä sotien jälkeen 1940-luvulla, Väinö opetti vävynsä Jorman kellosepäksi ja liikkeen nimi oli tuolloin Kelloliike V Mäkelä.


title: Kelloliike Kankare

text: Vuonna 1963 Väinö myi liikkeensä heille ja nimeksi muutettiin T:mi Kelloliike Mäkelä. Jorman ja Kertun poika Tuomo valmistui kellosepäksi Tapiolan Kelloseppäkoulusta vuonna 1967 ja tuli mukaan liikkeen toimintaan armeijan jälkeen 1969. Vuonna 1974 Tuomo tuli äitinsä perinnöllä osakkaaksi mukaan toimintaan ja nimi muuttui taas. Nyt jatkettiin nimellä Kelloliike J&T Kankare Ky. Tuomon vaimo Marjatta tuli myös liikkeen toimintaan mukaan. Myöhemmin, kun Tuomo osti liikkeen Jormalta, nimestä jätettiin J pois.


title: Kelloliike Kankare

text: Heidän tyttärensä Kristiina opiskeli myös Tapiolassa kellosepäksi valmistuen sieltä vuonna 1998. Tästä asti tämä neljännen polven kelloseppä on ollut mukana liikkeen toiminnassa. Sukupolvenvaihdos tehtiin vuoden 2017 alussa, muutamaa kuukautta myöhemmin. kun liikkeessä oli juhlittu 90-vuotisjuhlia. Liikkeen nimi muutettiin vielä kerran. Nyt siitä jätettiin T pois, eli nimi on Kelloliike Kankare Ky.


title: Kelloliike Kankare

text: Liikkeessä palvelee 2 kelloseppää korjaten kaiken kokoiset kellot. Muita palveluja on kaiverrukset perinteisellä tai tietokonekaiverruskoneella. Liikkeen kautta hoituu kultasepän ja käsinkaivertajan työt. Tuotevalikoimassa on monipuolisesti kelloja, koruja ja lahjatavaroita.


title: Thomas Rüfenacht

text: Thomas Rüfenacht (s. 22. helmikuuta 1985 Meggen, Sveitsi) on sveitsiläis-yhdysvaltalainen jääkiekkoilija, joka pelaa National League A:n SC Bernissä. Hän on pelipaikaltaan vasen laitahyökkääjä.


title: Thomas Rüfenacht

text: Rüfenacht syntyi Sveitsissä, mutta muutti jo lapsena perheineen Yhdysvaltoihin. Hän suoritti siellä high schoolin sekä sotakoulu Culver Military Academyn, jonka jälkeen Rüfenacht palasi kaudeksi 2003–2004 Sveitsiin ja siirtyi SC Langnaun organisaatioon. Hän pelasi kauden aikana SCL Tigersin National League A -joukkueessa kymmenen runkosarja- ja yhden playout-ottelun tehden yhden maalin. Kaudella 2004–2005 Rüfenacht pelasi siellä 13 runkosarjaottelua.


title: Thomas Rüfenacht

text: Kaudeksi 2005–2006 Rüfenacht siirtyi Sveitsin toiseksi korkeimmalle sarjatasolle National League B:n EHC Vispiin. Kaudella 2006–2007 hän jakoi tehoilla 26+35=61 joukkueen sisäisen maalipörssin voiton Terry Yaken kanssa kanssa ja oli sijoittui sisäisessä pistepörssissä toiseksi hänen jälkeensä. Kaudeksi 2007–2008 Rüfenacht siirtyi jatkamaan NLB-uraansa Lausanne HC:hen, jonka toiseksi paras maalintekijä ja kolmanneksi paras pistemies hän oli tehoilla 26+29=55. Rüfenacht vahvisti loppukaudella myös NLA-joukkue Genève-Servette HC:tä, jossa hän pelasi kolme runkosarja- ja viisi playoff-ottelua. Kaudella 2008–2009 Rüfenacht oli Lausannen paras maalintekijä ja toiseksi paras pistemies Alain Miévillen jälkeen tehoilla 22+29=51. Hän voitti kauden päätteeksi NLB:n mestaruuden. Rüfenacht pelasi kauden aikana myös yhden NLA-ottelun lainalla Servettessä.


title: Thomas Rüfenacht

text: Rüfenacht siirtyi kaudeksi 2009–2010 NLA-joukkue EV Zugiin. Hänen ensimmäinen kokonainen kautensa liigassa toi 44 runkosarjaottelussa tehot 8+8=16 ja 13 playoff-ottelussa yhden syöttöpisteen. Kaudella 2010–2011 Rüfenacht sijoittui 119 minuutillaan NLA:n jäähypörssissä kolmanneksi. Kaudella 2011–2012 hän voitti liigan jäähypörssin 112 minuutillaan. Kaudeksi 2012–2013 Rüfenacht siirtyi HC Luganoon. Hän oli tehoilla 14+17=31 joukkueen toiseksi paras maalintekijä Ilkka Heikkisen kanssa sekä sijoittui sisäisessä pistepörssissä kolmanneksi. Kaudella 2013–2014 Rüfenacht oli 11 osumallaan Luganon kolmanneksi paras maalintekijä.


title: Thomas Rüfenacht

text: Kaudeksi 2014–2015 Rüfenacht siirtyi SC Berniin, jossa hän voitti kauden aikana Sveitsin Cupin. Kauden 2015–2016 päätteeksi Rüfenacht voitti Sveitsin-mestaruuden, kuten myös kauden 2016–2017 päätteeksi, jolloin hänet valittiin NLA:n pudotuspelien arvokkaimmaksi pelaajaksi.


title: Thomas Rüfenacht

text: Rüfenacht edusti Sveitsiä Pyeongchangin olympiakisoissa 2018. Hän pelasi myös MM-kilpailuissa vuosina 2014 ja 2017. Yhteensä Rüfenacht on pelannut 46 A-maaottelua tehopistein 3+9=12. Hän teki A-maajoukkuedebyyttinsä Euro Hockey Challengessa 5. huhtikuuta 2013 Fribourgissa Venäjää vastaan. Rüfenacht sai ottelussa myös syöttöpisteen oltuaan kakkossyöttäjänä Matthias Bieberin tekemään maaliin. Ensimmäisen A-maajoukkuemaalinsa hän teki Euro Hockey Challengessa 24. huhtikuuta 2015 Grenoblessa Ranskaa vastaan.


title: Thomas Rüfenacht

text: Rüfenachtin isoveli Dan on entinen jääkiekkomaalivahti, joka pelasi urallaan kaksi NLA-ottelua SCL Tigersissa kaudella 2004–2005.


title: Ampumahiihto talviolympialaisissa 2018 – miesten yhteislähtö

text: Ampumahiihdon miesten 15 kilometrin yhteislähtökilpailu talviolympialaisissa 2018 järjestettiin 18. helmikuuta 2018 Alpensian ampumahiihtokeskuksessa Pyeongchangissa, Etelä-Koreassa.


title: Freestylehiihto talviolympialaisissa 2018 – miesten kumparelasku

text: Freestylehiihdon miesten kumparelaskukilpailu talviolympialaisissa 2018 järjestettiin 9.–12. helmikuuta 2018 Bogwang Phoenix Parkissa, Pyeongchangissa, Etelä-Koreassa.


title: Josef Wolontis (ravintoloitsija)

text: Josef Wolontis (1852–1911) oli Liettuassa syntynyt ravintoloitsija, joka tunnetaan Helsingissä toimivan Ravintola Kappelin pitkäaikaisena ravintoloitsijana. Hän vuokrasi Kappelin vuonna 1883 ja teki siitä kaupungin suuosituimman kesäravintolan, josta tuli erityisesti taiteilijoiden kohtaamispaikka. Wolontis toimi Kappelin ravintoloitsijana vuoteen 1904 saakka. Lisäksi hän tuli Esplanadin puistossa toimivan Ravintola Teatterin vuokraajaksi Carl Kämpin jälkeen 1880-luvun lopussa. Wolontisin väitetään kummittelevan Kappelissa öiseen aikaan ja pitävän huolta entisestä ravintolastaan.


title: Josef Wolontis (ravintoloitsija)

text: Josef Wolontisin puoliso oli Johanna Kronqvist (1857–1933). Heidän lapsiaan olivat muun muassa kirjailija Josef Wolontis ja suojeluskuntaupseeri Johannes Wolontis.


title: Regensburgin ruhtinaskunta

text:
Regensburgin ruhtinaskunta () oli Pyhään saksalais-roomalaiseen keisarikuntaan sekä Reinin liittoon kuulunut ruhtinaskunta, joka oli olemassa
vuosien 1803 ja 1810 välillä. Ruhtinaskunnan pääkaupunkina toimi Regensburg, joka sijaitsee nykyään Baijerissa, Saksassa.


title: Salzburgin vaaliruhtinaskunta

text: Salzburgin vaaliruhtinaskunta () oli Pyhän saksalais-roomalaisen keisarikunnan vaaliruhtinaskunta vuosina 1803–1805. Se oli Salzburgin hiippakunnan seuraaja.


title: Würzburgin suurherttuakunta

text: Würzburgin suurherttuakunta () oli saksalainen Würzburgin kaupunkiin keskittynyt suurherttuakunta, joka oli olemassa vuosien 1805 ja 1814 välillä.


title: Würzburgin suurherttuakunta

text: Vuoden 1801 Lunévillen rauhansopimuksen johdosta Würzburgin hiippakunta sekularisoitiin vuonna 1803 ja myönnettiin Baijerin vaaliruhtinaskunnalle. Samana vuonna Ferdinand III, entisen Toscanan suurherttuakunnan suurherttua, hyvitettiin Salzburgin vaaliruhtinaskunnalla. Pressburgin rauhassa 26. joulukuuta 1805 Ferdinand menetti Salzburgin Itävallan keisarikunnalle, mutta hyvitettiin Würzburgin alueella Baijerin luopuessa siitä vastineeksi Tirolin kreivikunnasta.


title: Würzburgin suurherttuakunta

text: Ferdinandin asema tunnettiin lyhyen aikaa nimeltä Würzburgin vaaliruhtinas (), mutta se korotettiin suurherttuaksi Pyhän saksalais-roomalaisen keisarikunnan purkamisen jälkeen 6. elokuuta 1806. Se liittyi Reinin liittoon 30. syyskuuta 1806.


title: Würzburgin suurherttuakunta

text: Napoleonin kärsittyä tappion Leipzigin taistelussa Ferdinand purki liittouman Ranskan ensimmäisen keisarikunnan kanssa 26. lokakuuta 1813. Itävallan ja Baijerin tekemän sopimuksen kautta 3. kesäkuuta 1814 Ferdinand menetti alueensa Baijerin kuningaskunnalle ja suurherttuakunta purettiin.


title: Württembergin vaaliruhtinaskunta

text: Württembergin vaaliruhtinaskunta () oli lyhytikäinen Pyhän saksalais-roomalaisen keisarikunnan valtio Reinin rannalla. Vuonna 1803 Napoleon korotti Württembergin herttuakunnan Württembergin vaaliruhtinaskunnaksi. Tästä huolimatta pian tämän jälkeen, 1. tammikuuta 1806 viimeinen vaaliruhtinas omaksui Württembergin kuninkaan nimikkeen. Myöhemmin viimeinen keisari Frans II hajotti keisarikunnan 6. elokuuta 1806.


title: Württembergin kansanvaltio

text: Württembergin kansanvaltio () oli Württembergin alueella sijainnut Saksan valtakunnan osavaltio Weimarin tasavallan ja natsi-Saksan aikana vuosina 1918–1945. Se muodostettiin entisen Württembergin kuningaskunnan alueesta vuoden 1918 vallankumouksen seurauksena. Toisen maailmansodan jälkeen kansanvaltion alue jaettiin Württemberg-Badenin ja Württemberg-Hohenzollernin osavaltioihin, jotka molemmat yhdistettiin vuonna 1952 osaksi nykyistä Baden-Württembergiä.


title: Afrikantöpökerttuset

text: Afrikantöpökerttuset (Macrosphenidae) on varpuslintuihin kuuluva heimo. Heimon lajit luettiin aikaisemmin kerttujen heimoon, mutta ovat molekyylifylogeneettisten tutkimusten perusteella sijoitettu nykyään tähän heimoon. BirdLife Suomen luokituksen mukaan afrikantöpökerttusiin kuuluu 6 sukua ja 18 lajia.


title: Afrikantöpökerttuset

text: Afrikantöpökerttusia tavataan Saharan eteläpuoleisesta Afrikasta. Ne elävät monen laisissa ympärisöissä kivikoista sademetsiin.


title: Mäkihyppy talviolympialaisissa 2018 – suurmäki

text: Talviolympialaisten 2018 miesten suurmäen mäkihyppykilpailu järjestettiin Alpensia Ski Jumping Centressä 16.–17. helmikuuta 2018.


text: Karsintojen 50 parasta jatkoi finaaliin.


text: Loppukilpailu alkoi 10. helmikuuta kello 21:30.


Bolivian kristillinen evankelis-luterilainen kirkko ("Iglesia Cristiana Evangélica Luterana de Bolivia") on luterilainen kirkko, joka toimii Boliviassa Etelä-Amerikassa. Kirkon jäsenmäärä on 906.


title: Bolivian kristillinen evankelis-luterilainen kirkko

text: Kirkon juuret ovat norjalaisen lähetysjärjestön Norjan luterilaisen lähetysliiton (NLM) tekemässä lähetystyössä Boliviassa. Vuodesta 1989 asti myös yhdysvaltalainen Missouri-synodi on tukenut avustustyötä alueella kouluttamalla ja avustamalla kustannuksissa. Vuonna 1997 Bolivian kristillisestä evankelis-luterilaisesta kirkosta tuli hallinnollisesti itsenäinen. Vuonna 1998 Missouri-synodi alkoi tukemaan kirkon käännösprojekteja ja teologista koulutusta.


text: Kirkolla on 24 seurakuntaa, joissa on 906 jäsentä. Aktiivisesti toimivia pastoreita on 10. Kirkko kuuluu tunnustukselliseen luterilaiseen Kansainväliseen luterilaiseen neuvostoon.


title: Jakson 8 alkuaine

text: Jakson 8 alkuaine on alkuaine, joka sijaitsee jaksollisen järjestelmän kahdeksannessa jaksossa. Yhtäkään tähään jaksoon kuuluvaa alkuainetta ei ole vielä löydetty. Jakson alkuaineiden järjestysluvut ovat väliltä 119-164. Jaksoon ennustetaan kuuluvaksi 46 alkuainetta, suurin osa ehkä kiinteitä. Koska ei tiedetä, kuinka pitkälle jaksollinen järjestelmä jatkuu, ei ole varmuutta onko kaikkia näistä alkuaineista olemassa.


title: Jakson 8 alkuaine

text: Ensimmäinen tämän jakson alkuaine on alkuaine 119, ununennium, joka kuuluu jaksollisessa järjestelmässä ryhmään 1 frankiumin alapuolelle ja jonka oletetaan olevan ominaisuuksiltaan alkalimetalli. Sitä seuraava alkuaine 120, unbinilium, olisi maa-alkalimetalli. Alkuaineiden 119 ja 120 odotetaan esiintyvän hapetusluvuilla +I ja +II, vastaavasti, sekä muistuttavan kemiallisilta ominaisuuksiltaan lähinnä rubidiumia ja strontiumia (eikä niinkään ryhmissä niitä edeltäviä frankiumia ja radiumia). Näiden kahden alkuaineen elektronikonfiguraatiossa pitäisi 8s-orbitaalin olla täyttynyt. Näiden 8s-alkuaineiden jälkeen on ennustettu alkavaksi superaktinoidien sarja, jolla olisi säännöllisesti muuttuvia ominaisuuksia lantanoidien ja aktinoidien tapaan.


title: Jakson 8 alkuaine

text: Alkuaineet järjestysluvusta 121 alkaen kuuluvat hyvin pitkään, erityislaatuiseen superaktinoidien sarjaan jonka elektronikonfiguraatioissa on täyttynyt paitsi 6f- mutta myös 5g-orbitaalit ja niillä on osittain täyttyneet 8p-orbitaalit, mikä johtaa suhteellisuusteoreettisiin ilmiöihin. Glenn Seaborg nimesi nämä alkuaineet superaktinoideiksi jo vuonna 1968.


title: Jakson 8 alkuaine

text: Superaktinoidien jälkeen ennustetaan alkavaksi uusi siirtymäalkuaineiden sarja. Alkuaineilla 155–164 täyttyy 7d-alikuori, eli ne olisivat 8. jakson d-siirtymäalkuaineita. Relativistiset ilmiöt tekevät näiden ominaisuuksien ennustamisesta vaikeaa, mutta esimerkiksi alkuaineen 164 on ennustettu olevan elohopean kaltaista pehmeää metallia.


title: Jakson 8 alkuaine

text: Jakson 8 alkuaineiden joukossa voi olla stabiilisuuden saaria.


title: Serio (1753)

text: Serio oli Espanjan laivaston vuonna 1753 vesille laskettu 68-tykkinen Serio-luokan linjalaiva.


title: Serio (1753)

text: Alus tilattiin Guernizosta, jossa aluksen valmistuksesta vastasi britti David Howell. Alus laskettiin vesille joulukuussa 1753 ja otettiin palvelukseen 1755.


title: Serio (1753)

text: Alus osallistui seitsenvuotiseen sotaan, Yhdysvaltain vapaussotaan, Ranskan vallankumoussotaan ja Napoleonin sotiin.


title: Saksan jalkapallon 1. Bundesliiga 1969–1970

text: Saksan Bundesliigan kausi 1969–1970 oli järjestyksessään seitsemäs Bundesliigan, Länsi-Saksan pääsarjan, kausi. Se alkoi 16. elokuuta 1969 ja päättyi 7. kesäkuuta 1970. Hallitsevana mestarina kauteen lähti Bayern München.


text: Jokainen joukkue pelasi kaksi peliä toisiaan vastaan joukkue, yhden kotona ja yhden vieraissa. Joukkueet saivat voitosta kaksi pistettä ja yhden pisteen tasapelistä. Jos kaksi tai useampi joukkueista oli tasapisteissä, sijoitus määräytyi maalierolla ja jos vielä tasoissa, niin tehdyt maalit ratkaisivat. Joukkue, jolla oli eniten pisteitä kruunattiin mestariksi ja kaksi vähiten pisteitä kerännyttä joukkuetta putosivat seuraavaksi kaudeksi Regionalligaan.


text: 1. FC Nürnberg ja Kickers Offenbach putosivat Regionalligaan edellisen kauden päätteeksi. Heidän tilalleen nousivat Rot-Weiss Essenin ja Rot-Weiß Oberhausen.


text: Borussia Mönchengladbach voitti kaudella 1969–1970 ensimmäisen Bundesliigan mestaruutensa. Avainasemassa menestykseen oli edelliskauteen verrattuna parantunut puolustus. Mönchengladbach onnistui kampeamaan mestaruuden Bayern Müncheniltä huolimatta ennätyskauden pelannutta Bayern-hyökkääjä Gerd Mülleria, joka teki peräti 38 maalia.


text: Putoajien paikoille jäivät 1860 München ja Alemannia Aachen. Münchenin oli taloudellisten ongelmien takia pakko myydä useita pelaajia, jotka korvattiin nuorilla pelaajilla. Heiltä kuitenkin puuttui valmiudet Bundesliigaan, joten putoaminen oli selvä. Samaan aikaan Aachenilla oli jopa vielä katastrofaalisempi vuosi. Kauden 1968–1969 toisesta sijasta huolimatta joukkue ei koskaan pystynyt pelaamaan tasollaan, joka lopulta johti putoamisen varmistumiseen useaa kierrosta ennen kauden loppua.


text: Kausi varjosti erittäin ankara talvi. Yhteensä 45 peliä jouduttiin siirtämään, koska kentät jäätyivät. Otteluiden siirtämisen takia monet joukkueet kokivat vakavia aikataulutuongelmia. Tilannetta heikensi myös tulevat MM-kisat, jotka alkoivat vain kolme viikkoa kauden jälkeen.


title: Poderoso (1754)

text: Poderoso oli Espanjan laivaston vuonna 1754 vesille laskettu 68-tykkinen Serio-luokan linjalaiva.


title: Poderoso (1754)

text: Alus tilattiin Guernizosta, jossa aluksen valmistuksesta vastasi britti David Howell. Alus laskettiin vesille maaliskuussa 1754 ja otettiin palvelukseen 1755.


title: Poderoso (1754)

text: Alus osallistui seitsenvuotiseen sotaan ja Yhdysvaltain vapaussotaan.


title: Soberbio (1754)

text: Soberbio eli San Bonifacio oli Espanjan laivaston vuonna 1754 vesille laskettu 68-tykkinen Serio-luokan linjalaiva.


title: Soberbio (1754)

text: Alus tilattiin 1752 Guernizosta, jossa aluksen valmistuksesta vastasi britti David Howell. Alus laskettiin vesille tammikuussa 1754 ja otettiin palvelukseen 1755.


title: Soberbio (1754)

text: Alus osallistui seitsenvuotiseen sotaan. Alus poistettiin vuonna 1764.


title: Murikka

text: Murikka () on Kruunupyyn kuntaan kuuluvan Alavetelin keskusta Pohjanmaalla.


title: Murikka

text: Murikka on syntynyt Alavetelin kirkon ympäristöön Perhonjoen ja valtatien väliin. Alavetelin palvelut keskittyvän Murikkaan, mutta koulu sijaitsee Tastissa. Murikka ja Tast muodostavat yhdessä 5,56 neliökilometrin kokoisen tilastollisen taajaman nimeltä "Alaveteli" (), jossa asui 840 asukasta vuonna 2016.


title: Marusja Klimova

text: Yksi nykyaikaisen venäläisen kirjallisuuden vastakulttuurin huomattavista edustajista. Hänen teoksensa ovat julkaistu ranskaksi, saksaksi, englanniksi, viroksi, serbiksi ja italiaksi. Hänet tunnetaan myös Louis-Ferdinand Célinen, Jean Genet'n, Pierre Guyotatin, Georges Bataillen, Monique Wittigin ja muiden kääntäjänä. Vuonna 2006 Marusja Klimova sai ranskalaisen Taiteen ja kirjallisuuden kunniamerkkin (l’Ordre des Arts et des Lettres).


title: Saksan jalkapallon 1. Bundesliiga 1970–1971

text: Saksan Bundesliigan kausi 1970–1971 oli järjestyksessään kahdeksas Bundesliigan, Länsi-Saksan pääsarjan, kausi. Se alkoi 15. elokuuta 1970 ja päättyi 5. kesäkuuta 1971. Hallitsevana mestarina kauteen lähti Borussia Mönchengladbach.


text: TSV 1860 München ja Alemannia Aachen putosivat Regionalligaan edellisen kauden päätteeksi. Heidän tilalleen nousivat Arminia Bielefeld ja Kickers Offenbach.


text: Borussia Mönchengladbach puolusti menestyksekkäästi mestaruuttaan. Bayern München päätyi toiseksi, mutta ilman mestaruutta se ei jäänyt, kun he voittivat FC Kölnin Saksan Cupin finaalissa, mikä oikeutti osallistumisen seuraavaksi kaudeksi Cup-voittajien Cupiin. Bayern oli alunperin oikeutettu osallistumaan vastaperustettuun UEFA Cupiin, johon sitten Bayernin tilalla osallistui Köln. Muut UEFA Cupin paikkaan oikeutetut joukkueet olivat Hertha Berlin, Eintracht Braunschweig ja Hamburger SV. Kaudella 1970–1971 Regionalligaan putosivat Kickers Offenbach ja Rot-Weiss Essen.


text: Kesäkuussa 1971 ilmeni, että juuri päättynyttä kautta varjosti sopupeliskandaali. 6. kesäkuuta 1971, Offenbachin puheenjohtaja Horst-Gregorio Canellas toisti nauhan yleisölle, joka alun perin oli kokoontunut juhlimaan Canellasin 50-vuotissyntymäpäiviä. Mukana olivat maajoukkueen päävalmentaja Helmut Schön, Saksan jalkapalloliiton edustajia ja myös muutama toimittaja. Nauhalla sanottiin, että otteluita oli myyty rahalla. Pian Saksan jalkapalloliitto käynnisti omat tutkimuksensa. Tutkimuksissa huomattiin, että yhteensä 18 peliä oli skandaalissa mukana, mukaan lukien lähes jokainen putoamistaistelua koskeva ottelu. Skandaalissa oli mukana yli 60 pelaajaa kymmenestä seurasta ja sopupeleistä oli maksettu lähes miljoona markkaa. Ensimmäinen asiasta puhunut tuomittu puhui vasta seuraavan kauden alettua, joten sopupeliskandaalissa mukana olleet pelit laskettiin virallisesti lopulliseen taulukkoon.


title: Pioglitatsoni

text: Pioglitatsoni (CHSNO) on tiasolidiinidionijohdannaisiin kuuluva orgaaninen yhdiste. Yhdistettä voidaan käyttää lääketieteessä kakkostyypin diabeteksen hoidossa verensokeritasoa alentavana lääkkeenä.


title: Pioglitatsoni

text: Pioglitatsoni on huoneenlämpötilassa väritöntä kiteistä ainetta. Pioglitatsonin käyttö diabeteksen hoidossa perustuu siihen, että se aktivoi peroksisomiproliferaattoriaktivoituja reseptoreja. Näitä reseptoreja on erityisesti rasvakudoksessa sekä hieman vähemmän lihaksissa ja maksassa. Näiden reseptorien aktivoituminen johtaa siihen, että solujen herkkyys insuliinille kasvaa. Pioglitatsonia voidaan käyttää kakkostyypin diabeteksen hoidossa joko ainoana lääkkeenä tai yhdistelmähoitona esimerkiksi metformiinin kanssa.


title: Pioglitatsoni

text: Tyypillisiä pioglitatsonin aiheuttamia haittavaikutuksia ovat pääkipu ja ylähengitystieinfektiot. Muita mahdollisia haittavaikutuksia ovat nesteen kertyminen elimistöön ja siitä aiheutuva turvotus, painonnousu, liian alhainen verensokeritaso ja anemia. Pioglitatsoni on maksatoksista, mutta vaikutus ei ole yhtä merkittävä kuin esimerkiksi troglitatsonilla. Pioglitatsoni voi lisätä riskiryhmällä sydäntapahtumia.


title: Pioglitatsoni

text: Pioglitatsonin valmistukseen on useita synteesitapoja. Eräässä tyypillisessä synteesissä 2-(5-etyylipyridinyyli)etanoli reagoi p-fluoribentsonitriinin ja p-fluorinitrobentseenin kanssa nukleofiilisella aromaattisella substituutiolla. Seuraavassa vaiheessa syano- tai nitroryhmä pelkistetään aldehydiryhmäksi. Muodostuva välituote reagoi emäksisissä olosuhteissa tiatsolidiini-2,4-dionin kanssa. Viimeinen vaihe on pelkistys vedyttämällä ja tuotteeksi muodostuu pioglitatsonia.


title: Mäkihyppy talviolympialaisissa 2018 – joukkuemäki

text: Talviolympialaisten 2018 miesten joukkuemäen mäkihyppykilpailu järjestettiin Alpensia Ski Jumping Centressä 19. helmikuuta 2018.


text: Kiplailu alkoi kello 21.30 paikallista aikaa. Olympiakultaa voitti Norjan mäkimaajoukkue yhteispisteillä 1 098,5.


title: Herbert Howells

text: Herbert Norman Howells CH (17. lokakuuta 1892 Lydney, Gloucestershire – 23. helmikuuta 1983 Lontoo) oli brittiläinen säveltäjä, urkuri ja pedagogi. Hän aloitti opintonsa Gloucesterin katedraalissa ja opiskeli sittemmin Royal College of Musicissa Charles Villiers Stanfordin, Hubert Parryn ja Charles Woodin johdolla. Vuonna 1915 hänellä todettiin huonoennusteinen Gravesin tauti, mutta hän toipui maassa aiemmin kokeilemattoman hoitomuodon ansiosta.


title: Herbert Howells

text: Vuonna 1917 Howells toimi avustavana urkurina Salisburyn katedraalissa, mutta tämä virka jäi lyhyeksi huonon terveydentilan johdosta. Myöhemmin hän soitti urkuja St John’s Collegessa.


title: Herbert Howells

text: 1920–30-luvuilla Howells sävelsi lähinnä orkesteri- ja kamarimusiikkia; hänen tuotantoonsa tältä ajalta sisältyy muun muassa kaksi pianokonserttoa. Toinen pianokonsertto sai vuonna 1925 huonon vastaanoton, joten Howells piti pitkään taukoa sävellystöistään. Vuonna 1935 hänen poikansa Michael kuoli joko polioon tai aivokalvontulehdukseen. Tämä vaikutti Howellsiin syvästi, mutta samalla käynnisti uuden luovan kauden. Howells profiloitui kirkkomusiikin säveltäjänä, jonka pääteoksiin kuuluu "Hymnus Paradisi" kuorolle ja orkesterille. Teos kantaesitettiin Ralph Vaughan Williamsin ansiosta vuonna 1950. Teokseen sisältyy katkelmia aiemmasta kuorolle sävelletystä requiemista, joka julkaistiin vuonna 1981 säveltäjän edesmenneen pojan kunniaksi.


title: Herbert Howells

text: Howells sävelsi myös kaksi teosta vaskikokoonpanolle. Hän sai Cambridgen yliopiston kunniatohtorin arvon. Hän oli sellisti Julian Lloyd Webberin kummisetä ja näyttelijä Ursula Howellsin isä.


title: Ilmari Manninen (Kansanvaltuuskunnan virkailija)

text: Koristemaalari Ilmari Manninen (3. toukokuuta 1886 – 20. marraskuuta 1946) oli mukana vuoden 1918 tapahtumissa punaisten puolella, Kansanvaltuuskunnan sisäasiainosaston erityisjaoston päällikkönä.


text: Vuonna 1930 hän toteutti taiteilija Antti Salmenlinnan suunnitteleman Paavalinkirkon alttariholvin maalauksen sekä maalasi oman teoksensa, Jumalan karitsa -freskon, alttarikaaren yläosaan.


text: Hän maalasi koristemaalaukset myös Vallilan vanhaan työväentaloon, joka kuitenkin purettiin vuonna 1972. Paavalinkirkon lisäksi muita hänen töitään koristemaalarina ei tiettävästi ole jäänyt jäljelle.


text: Ilmari Manninen opiskeli maalariksi Tampereella ja työskenteli Helsingissä ammatissa vuodesta 1904, liittyi maalarien ammattiosastoon ja seuraavana vuonna Sosialidemokraattiseen puolueeseen. Hän toimi ammattiosastonsa johtokunnassa ja sen kirjurina vuosina 1909 ja 1910 sekä Maalarien liittotoimikunnan jäsenenä 1912 ja useissa luottamustoimissa sen jälkeen.


text: Sisällissodan alkaessa Ilmari Mannisella ja Hanna Lehtosella oli kaksi lasta: vuonna 1914 syntynyt Jorma sekä vuonna 1917 syntynyt Tapio.


text: Vuonna 1917 Tampereella pidettiin Työväen järjestyskaartien valtakunnallinen edustajakokous. Manninen toimi siellä Helsingin työväenjärjestöjen kolmantena edustajana. Hänet valittiin kokouksen varapuheenjohtajaksi, ja hän myös johti kokousta varsinaisen puheenjohtajan ollessa estyneenä. Kokouksessa hänet valittiin järjestyskaartien yleisesikuntaan, mutta tämän Tampereen kokouksen jälkeen Helsingin järjestyskaarti anasti vallan ja muodosti uuden esikunnan, jossa Manninen ei enää ollut.


text: Sen jälkeen Suomen työväen toimeenpanevan komitean puheenjohtaja Eero Haapalainen määräsi Mannisen lähettien kirjuriksi. Hän sai Eero Haapalaiselta määräyksiä kirjallisesti tai puhelimitse ja jakoi ne alaisilleen eli läheteille toimeenpantaviksi.


text: Kansanvaltuuskunnan sisäasiainosaston alaisuuteen perustettiin erityisjaosto, jonka päälliköksi Manninen valittiin. Hänen tehtävänään oli muun muassa ehkäistä punakaartien rikoksia ja pelastaa vangittuja vihollisiksi epäiltyjä terrorilta ja kenttätuomioilta.


text: Ilmari Manninen ei liittynyt koskaan Punakaarteihin eikä tarttunut aseisiin.


text: Valtiorikosoikeuden kuulustelupöytäkirjoissa todetaan Mannisen ansioksi, että helmikuussa 1918 hän onnistui pelastamaan Suomen lentäjäarmeijaosaston kapteenin Väinö Mikkolan, jonka venäläiset matruusit aikoivat tappaa.


text: Vähän ennen kuin valkoiset valtasivat Helsingin (11.–13.4.1918), Manninen pakeni Viipuriin junalla, jossa oli muitakin kansanvaltuuskunnan virkailijoita. Toukokuun 13. päivänä hän siirtyi osittain junalla ja osittain jalkaisin Lahteen, josta jonkin ajan kuluttua maaseudulle lähelle Mikkeliä ja syksyllä Helsinkiin. Helsingissä hän piileskeli ystäviensä luona ja käytti väärää nimeä. Juhannuksena 1919 Manninen matkusti Tampereelle sisarensa Tyyne Mannisen luo. Hän työskenteli Tampereella Ekbergin maalausliikkeessä nimellä Mäntylä.


text: Heinäkuussa 1919 tamperelainen piika ilmiantoi Ilmari Mannisen kirjeellä, jossa kertoi ”harjoittaneensa pidemmän ajan yksityistutkimuksia” Kirjeen lopussa lukee: ”Minä toivon myöhemmin ilmoittautuessani saavani tästä edes pienen palkkion”


text: Ilmari Manninen vietiin Helsingin lääninvankilaan, josta Hämeenlinnan sotilasvankileiriin elokuun lopulla. Hänelle langetettiin 12 vuoden kuritushuonerangaistus, jota hänet vietiin suorittamaan Tammisaaren vankileirille 11.9.1919. Rangaistus kuitenkin lyheni, ja Manninen pääsi palaamaan perheensä luokse Helsinkiin helmikuussa 1922.


text: Vuonna 1919 syntyi kolmas lapsi Sisko Kastehelmi ja vuonna 1922 neljäs, Irja Kyllikki. Ilmari Manninen ja Hanna Lehtonen avioituivat Ilmarin palattua vuonna 1922 Tammisaaresta.


text: Taidemaalari Jalmari Ruokokoski maalasi vuonna 1917 Ilmari Mannisen muotokuvan. Maalaus Miehen muotokuva vuodelta 1917 löytyy Taidekoti Kirpilästä.


title: Madagaskarinkertut

text: Madagaskarinkertut (Bernieridae) on varpuslintuihin kuuluva heimo. Aikaisemmin heimon lajit on sijoiteltu vaihtelevasti kerttujen, bulbulien tai timalien heimoihin. Molekyylifylogeneettisten tutkimusten seurauksena ne sijoitetaan nykyään kuitenkin tähän heimoon. BirdLife Suomen luokittelussa madagaskarinkerttusiin kuuluu 8 sukua ja 11 lajia.


title: Madagaskarinkertut

text: Madagaskarinkerttusia tavataan ainoastaan Madagaskarilta. Väritykseltään ne ovat tyypillisesti kellertäviä tai ruskeita. Heimon lajien ravintoa ovat hyönteiset.


title: Sandra Gee

text: Sandra Gee(oik. Sandra Gundstedt, s. 1982) on ruotsalainen artisti, joka tuli tunnetuksi vuosina 2007 ja 2008 tehtyään pari kappaletta levy-yhtiö FM Records:ille.


title: Sandra Gee

text: Sandra Gee on julkaissut kuusi singleä. Ensimmäinen kappale julkaistiin kesällä 2007 ja on nimeltään "Summertime". Kesällä 2008 Sandra Gee julkaisi laulut "If you want me "ja "Kom igen". "Kom igen" laulussa on mukana entiset jalkapalloammattilaiset Ralf Edström ja Glenn Hysén. Lokakuussa 2010 hän julkaisi laulun "Turn up the Volume".


title: Sandra Gee

text: Jo ennen soolouraansa, Sandra Gundstedt oli keulahahmo yhtyeessä Baby Alice. Hän oli aktiivinen yhtyeessä vuodesta 2006 vuoteen 2010.


title: Sandra Gee

text: Diskografia käsittelee Sandra Geen soolouraa.


title: Natalja Neprjajeva

text: Natalja Mihailovna Neprjajeva ( s. 6. syyskuuta 1995 Tver) on venäläinen maastohiihtäjä ja olympiamitalisti.


title: Natalja Neprjajeva

text: Neprjajeva voitti nuorten maailmanmestaruuden perinteisen hiihtotavan 5 kilometrillä Val di Fiemmessä 2014. Ensimmäisissä aikuisten arvokisoissaan Pyeongchangin talviolympialaisissa 2018 hän saavutti pronssia naisten 4 × 5 kilometrin viestissä. Lisäksi hän sijoittui perinteisen hiihtotavan sprintissä neljänneksi, 15 kilometrin yhdistelmähiihdossa kahdeksanneksi, vapaan hiihtotavan parisprintissä yhdeksänneksi sekä 30 kilometrin perinteisen hiihtotavan yhteislähtökilpailussa 24:nneksi.


title: Natalja Neprjajeva

text: Maastohiihdon maailmancupissa Neprjajeva on voittanut yhden osakilpailun Toblachissa vapaan 10 kilometrin kilpailussa joulukuussa 2018. Toiseksi hän on sijoittunut Lahden 10 kilometrin perinteisen hiihtotavan kilpailussa maaliskuussa 2018. Tour de Skillä 2018–2019 Neprjajeva oli Toblachin kilpailun lisäksi toinen Obersdorfin 10 kilometrin perinteisen yhteislähtökilpailussa sekä samalla matkalla Val di Fiemmessä. Tour de Skin kokonaiskilpailussa hän oli toinen. Tour de Skin jälkeen hän oli Otepään perinteisen sprintissä toinen ja 10 kilometrillä kolmas.


title: Pi-Ramses

text: Pi-Ramses oli Egyptin faarao Ramses II:n rakennuttama Egyptin pääkaupunki, aikanaan suuri ja loistokas kaupunki. Se sijaitsi Niilin suiston itäosassa Avariksen lähellä, nykyisen Qantirin kylän paikalla. Kaupungin nimi tarkoittaa ’Ramseksen talo’ tai ’Ramseksen kaupunki’.


title: Pi-Ramses

text: Ramses II rakennutti Pi-Ramsesin joskus ennen vuotta 1275 eaa. On mahdollista, että kaupungin rakentaminen aloitettiin jo Ramseksen edeltäjän Seti I:n aikana. Ramses rakensi kaupungin pohjoiseen suuntautuneiden sotaretkiensä lähtöpaikaksi, ja sieltä hänen joukkonsa lähtivät vuonna 1274 eaa. kuuluisaan Kadeshin taisteluun.


title: Pi-Ramses

text: Ramses teki Pi-Ramsesista Egyptin kauneimman ja vauraimman kaupungin. Kaupunki oli rakennettu Niilin lähellä sijaitseville maakummuille. Tulvan aikana kaupunki muuttui joukoksi saaria järvellä. Kaupungissa oli kanavajärjestelmä, ja saarilta toisille kuljettiin veneillä. Kaupunki oli laajuudeltaan 15 neliökilometriä, ja siellä asui yli 300 000 ihmistä.


title: Pi-Ramses

text: Kaupungissa oli neljä suurta temppeliä, yksi kullakin ilmansuunnalla ja pyhitetty eri jumalille. Pohjoisessa oli Wadjetin temppeli, etelässä Sethin temppeli, idässä Astarten temppeli ja lännessä Amonin temppeli, joka oli kaupungin päätemppeli. Kaupungin läntinen osa Amonin temppelin lähellä oli kuninkaallinen kaupunginosa, jossa kuninkaanpalatsi sijaitsi. Etelässä olivat armeijan parakit, tehtaat, sotilaiden ja hevosten harjoituskenttä, tallit, kauppa-alue ja kaksi satamaa. Idässä ja pohjoisessa olivat asuinkorttelit.


title: Pi-Ramses

text: Pi-Ramses mainitaan Raamatun Toisessa Mooseksen kirjassa, ja osittain sen vuoksi Ramses II yhdistetään kertomukseen israelilaisten paosta Egyptistä.


title: Pi-Ramses

text: Pi-Ramses toimi Egyptin pääkaupunkina vielä Ramses II:n seuraajien aikana. Sen merkitys kuitenkin väheni vähitellen, ja kaupunki hylättiin Uuden valtakunnan loppupuolella. Yksi hylkäämisen syy oli Niilin uoman siirtyminen niin, että kaupungin satamia ei enää voitu käyttää. Kaupunki purettiin noin vuonna 1060 eaa. ja sen kivet siirrettiin etelämmäs Tanisiin ja Bubastisiin. Nykyisin kaupungin jäänteet sijaitsevat Qantirin kylän alla, ja näkyvissä on vain Sethin temppelin raunioita, joitain perustuksia sekä kaksi Ramses II:n patsaan jalkaa.


title: Sampo Aunio

text: Sampo Aunio (s. 27. maaliskuuta 1986 Kokkola) on kokkolalainen olympiatyylin nyrkkeilijä. Lajitietoutta  olympiatyylin nyrkkeilystä.


title: Oriente (1753)

text: Oriente eli San Juan de Dios oli Espanjan laivaston vuonna 1754 vesille laskettu 68-tykkinen linjalaiva, joka kuului niin sanottuihin kahteentoista apostoliin.


title: Oriente (1753)

text: Jorge Juan y Santacilian suunnittelema alus tilattiin 15. kesäkuuta 1752 Reales Astilleros de Esteirolta Ferrolista, missä köli laskettiin vielä samana vuonna. Alus laskettiin vesille 15. elokuuta 1753 ja otettiin palvelukseen 1954 päällikkönään Juan de Salabarría.


title: Oriente (1753)

text: Alus osallistui Yhdysvaltain vapaussotaan, Ranskan vallankumoussotaan ja Napoleonin sotiin.


title: Alajärven hallintokeskus

text: Alajärven hallintokeskus on Alvar Aallon suunnittelema rakennusryhmä Alajärven keskustassa. Sen muodostavat kaupungintalo, terveyskeskus ja seurakuntatalo.


title: Alajärven hallintokeskus

text: Kaupungintalo (silloinen kunnantalo) valmistui vuonna 1967. Se muotoilee maastoa siten, että valtuustosalin puoleinen pääty on korkeampi kuin rakennuksen muut osat. Aalto suunnitteli myös ovenkahvat, valaisimet ja osan huonekaluista.


title: Alajärven hallintokeskus

text: Myös terveyskeskus valmistui vuonna 1967. Siinä on pilarien kannattelema sisäänkäynnin katos. Alakerrassa oli vastaanotto- ja laboratoriotiloja, yläkerrassa virkamiesten asuntoja. Rakennus muutettiin sosiaalitoimen ja teknisen toimen toimistoiksi vuonna 1982.


title: Alajärven hallintokeskus

text: Seurakuntatalo valmistui vuonna 1970. Se on pienempi kuin Aallon ensimmäisissä suunnitelmissa. Talo sijaitsee Carl Ludvig Engelin suunnitteleman Alajärven kirkon länsipuolella. Seurakuntasalissa on tilaa 250 hengelle.


title: Itä-Timor talviolympialaisissa 2018

text: Itä-Timor osallistui Pyeongchangin talviolympialaisiin 2018. Itä-Timorin joukkueessa kilpaili yksi urheilija yhdessä lajissa. Päättäjäisissä maan lippua kantoi maan ainoa edustaja Yohan Goutt Goncalves.


title: Itä-Timor talviolympialaisissa 2018

text: Itä-Timor sai yhden miesurheilijan alppihiihtoon. Yohan Goutt Goncalves kilpaili myös vuoden 2014 talviolympialaisissa.


title: Bianca Wahlgren Ingrosso

text: Bianca Melina Elisabeth Wahlgren Ingrosso (s. 30. joulukuuta 1994) on ruotsalainen bloggaaja. Hän on taiteilija Pernilla Wahlgrenin ja tanssija Emilio Ingrosson tytär.


title: Bianca Wahlgren Ingrosso

text: Wahlgren Ingrosso osallistui yhdessä ystävänsä Malin Erikssonin kanssa Junior Eurovision Song Contest 2006 karsintakilpailuun. Heidän laulunsa oli nimeltään "Kan det bli vi två" ja se sijoittui toiseksi.


title: Bianca Wahlgren Ingrosso

text: Bianca on lisäksi näytellyt Lovisa von Trappin roolia musikaalissa "Sound of Music" (syksyllä 2007). Kesällä 2008 hän näytteli musikaalissa "Hujeda mig så många sånger" yhdessä veljensä Benjaminin kanssa. Musikaalin ohjasi Biancan eno Linus Wahlgren.


title: Bianca Wahlgren Ingrosso

text: Hän tuli toiseksi tanssiohjelmassa "Let's Dance 2016 (Tanssii Tähtien Kanssa)", joka esitettiin Ruotsin TV4:ssä.


title: Bianca Wahlgren Ingrosso

text: Syksyllä 2016 Bianca oli mukana ohjelmassa Wahlgrens värld, joka esitettiin kanavalla" "Kanal 5.


title: Bianca Wahlgren Ingrosso

text: Talvella 2017 hän aloitti yhdessä Alice Stenlöfin kanssa podcastin "Alice & Bianca".


title: Bianca Wahlgren Ingrosso

text: Keväällä 2018 Bianca Ingrosso toimi tuomarina ohjelmassa "Talang."


title: Herman Tømmeraas

text: Herman Tømmeraas (s. 2. huhtikuuta 1997) on norjalainen tanssija ja näyttelijä. Hän on muun muossa näytellyt Christopher Schistadia (Penetrator-Chris) NRK:n draama-sarjassa "SKAM." Tømmeraas on aiemmin esiintynyt TV-sarjassa "Stick!," jossa hän näytteli selloa soittavaa Trulsia. Tømmeraas on tanssinut 7-vuotiaasta asti ja asuu Solbergelvassa.


title: Tampereen asevelikylä

text: Tampereen asevelikylä on neljäntoista paritalon ryhmä Tampereen Nekalassa. Talot suunnitteli Alvar Aalto. Taloilla on yhteinen sauna-, pesutupa- ja mankelirakennus. Talojen puuosat valmisti A. Ahlström Oy Varkaudessa, ja ne pystytettiin talkoovoimin 1941–1943.


title: Tampereen asevelikylä

text: Kylän rakennustalkoot saivat paljon julkisuutta, ja vaikka muutaman talon rakentaminen ei ratkaissut asutusongelmaa, se toi asuntokysymystä julkisuuteen ja korosti tamperelaisen yhteishengen saavutuksia.


title: Tampereen asevelikylä

text: Finlandia-katsaus 16 (1943): Tasavallan presidentti Risto Ryti (1889–1956) Tampereen asevelikylän vihkiäisissä 5.9.1943. (Arkistofilmi)


title: Punkalaitumen keskustan kylämaisema

text: Punkalaitumen keskustan kylämaisema Punkalaitumen kirkonkylässä on Museoviraston valtakunnallisesti merkittävien rakennettujen kulttuuriympäristöjen luetteloon sisältyvä kulttuuriympäristö Punkalaitumella Satakunnan maakunnassa.


title: Punkalaitumen keskustan kylämaisema

text:
Punkalaitumen kirkonseudun vaikuttavan kulttuurimaiseman muodostavat jokivarren avointa viljelymaisemaa seurailevat tiet, niihin liittyvät talonpoikaistilat ja pienasutus sekä maisemallisina kohokohtina kirkko, pappila, työväentalo ja kansakoulu. Hyvin säilynyt kokonaisuus on jokivarsiasutuksen ydinaluetta Satakunnassa.
Punkalaitumen seurakunnan kiinteistöt muodostavat kokonaisuuden Punkalaitumenjoen molemmin puolin. Länsisuomalaista pitkäkirkkoperinnettä jatkava puinen, länsitornillinen kirkkorakennus on vuodelta 1774. Kiviaidan rajaamalla kirkkomaalla on paljon vanhoja sukuhautoja kauniine muostomerkkeineen. Kirkon vieressä on 1954 valmistunut, sodanjälkeistä modernismia edustava seurakuntatalo. Joen puolella, kirkon alapuolella on niin kutsuttu alahautausmaa, jonka merkittävin osa on sankarihautausmaa. Polvistunutta nuorta sotilasta kuvaava sankaripatsas on kuvanveistäjä Johannes Haapasalon. Sankarihautausmaan vieritse kulkee polku valkoisen riippusillan yli kohti uusrenessanssiasuista kirkkoherranpappilaa, joka nykyisin on paitsi pappila myös kirkkoherranvirasto ja monien toimintojen kokoontumistila.


title: Punkalaitumen keskustan kylämaisema

text: Punkalaitumen kunnantalo valittiin (Suomen Kuntaliitto) kesällä 2009 kolmen Suomen kauneimman kunnantalon joukkoon (Kuopion kaupungintalo, Pälkäneen kunnantalo).


title: Punkalaitumen keskustan kylämaisema

text: Punkalaitumen kunnantalo on rakennettu vuonna 1923 Jugend-henkisesti kaksikerroksiseksi puurakennukseksi, josta ensimmäinen kerros on hirttä. Toinen kerros on laajan mansardikaton peittämä, jonka laella on soma lanterniini. Taloa on remontoitu useaan otteeseen. Vuosina 1992–1998 talossa tehtiin täydellinen peruskorjaus. Viimeisin korjaustyö tehtiin vuonna 2000. Kunnantalon pinta-ala on 915 m² ja keskimäärin sen huoneet ovat 15 m².


title: Gangneung Ice Arena

text: Gangneung Ice Arena on vuonna 2016 käyttöön avattu jäähalli Gangneungissa, Etelä-Koreassa. Se sijaitsee keskellä Gangneungin olympiapuistoa.


title: Gangneung Ice Arena

text: Gangneung Ice Arena toimii vuoden 2018 talviolympialaisten taitoluistelukilpailujen ja kaukalopikaluistelukilpailujen kilpailupaikkana.


title: Untuvaheinät

text: Untuvaheinät ("Stipagrostis") on heinäkasvien (Poaceae) heimoon kuuluva kasvisuku. Sukuun kuuluu noin 55 lajia.


title: Taivalkunta Beat

text: Taivalkunta Beat on vuonna 1997 perustettu suomalainen yhtye, joka soittaa pop-, rock- ja rautalankamusiikkia. Yhtyeen keulakuvina toimivat kaksoset Juha ja Vesa Pokkinen.


title: Gangneung Curling Centre

text: Gangneung Curling Centre on curlinghalli Gangneungissa Etelä-Koreassa. Se sijaitsee Gangneungin olympiapuistossa.


title: Gangneung Curling Centre

text: Gangneung Curling Centren neljällä curlingradalla kilpailtiin vuoden 2018 talviolympialaisten curlingin kilpailut. Hallin yleisökapasiteetti on yhteensä 3 500.


title: Stipagrostis pennata

text: Stipagrostis pennata on heinäkasvien (Poaceae) heimoon ja untuvaheinien ("Stipagrostis") sukuun kuuluva kasvilaji. Se on monivuotinen laji, joka muodostaa ohuita maavarsia. Varret ovat tyveltä runsaasti haaroittuneita ja kasvavat noin 20–60 cm korkeiksi. Lehtitupet ovat pitkähköjä, ja lehtilavat ovat 10–30 cm pitkiä. Kieleke on lyhyt ja karvareunainen. Kukinto on 5–20 cm pitkä röyhy, jonka tyvi on usein osittain ylimmän lehtitupen sisällä. Röyhyn haarat ovat tavallisesti pareittain, joskus harvoin yksittäin. Tähkylät ovat 13–17 mm pitkiä ja särmikkäitä. Kaleet ovat kapeansoikeita ja ulkokale on hieman sisäkaletta pidempi. Ulkokaleessa on kolmesta viiteen suonta, mutta sisäkale on kolmisuoninen. Helpeet ovat 5–7 mm pitkiä, sileäselkäisiä ja vihneellisiä. Laji kukkii heinä–syyskuussa.


title: Stipagrostis pennata

text: "Stipagrostis pennata" kasvaa hiekkaisilla kasvupaikoilla, kuten dyyneillä. Sitä tavataan laajalti Keski-Aasiassa ja Lähi-idän pohjoisosissa. Laji sitoo kasvaessaan hyvin kasvualustansa hiekkaa paikoilleen ja nuoret versot sopivat hyvin myös rehuksi.


title: Ampumahiihto talviolympialaisissa 2018 – sekaviesti

text: Ampumahiihdon sekaviesti talviolympialaisissa 2018 järjestettiin 20. helmikuuta 2018 Alpensian ampumahiihtokeskuksessa Pyeongchangissa, Etelä-Koreassa.


title: Pelimodifioiminen

text: Pelien modifikaatiot ovat käyttäjien vapaaehtoisesti luomaa sisältöä peliin, usein ilman varsinaista tukea pelin kehittäjältä. Modifikaatioiden tekijät lähestyvät usein sisällön tuottamista tee-se-itse periaatteilla, ja pelin tekijät ovat harvoin suorassa yhteistyössä pelin modifioijien kanssa. Sisällöntuottajat tai ”modifioijat” toimivat usein itsenäisesti tai pienissä modifioijaryhmissä. Molempien takana on kuitenkin sisällöntuottajan lisäksi modifikaatioyhteisö tukemassa toimintaa tarjoamalla usein tietotaitoa tai ohjelmistoja sisällön tuottamisen tueksi.


title: Pelimodifioiminen

text: Yksinkertaisesti muotoiltuna modifikaatiot ovat muokkauksia pelin eri elementeistä, järjestelmistä, ohjelmistoista tai laitteistosta. Modifikaatioiden tekeminen on muoto osallistuvista käyttäjistä tai tuottavasta kuluttajasta ”tuluttaja” (prosumer). Modifikaatiot eivät kuitenkaan ole täysin pelin ulkopuolista sisältöä, vaan ne ovat riippuvaisia alkuperäisestä pelistä ja sen järjestelmistä. Modifikaatiot ovat kuitenkin moniulotteisia luonnostaan. Niiden määritteleminen riippuu paljon siitä, keneltä kysytään. Käyttäjälle modifiointi voi olla pelikokemuksen tukemista ja parantamista, modifikaation tuottajalle modifiointi voi olla harrastus tai tapa kehittyä sisällön tuottajana. Modifioitavan pelin tekijälle modifiointi voi toisaalta olla tapa luoda kiinteämpää pelaajayhteisöä tai tapa kaupallistaa pelaajien tuottamaa sisältöä. Määrittelyä vaikeuttaa edelleen modifikaation määrittely itsessään. Tämän takana piilee kysymys, kuuluuko modifiointiin pelin muokkaaminen ilman ulkoista sisällön tuottamista: esimerkiksi onko pelin säännöistä poikkeaminen pelin modifiointia, jos itse peliä, sen koodia, järjestelmiä tai laitteistoa ei muokata. Suositussa avoimen pelimaailman roolipelissä voisi pelaaja kehitellä jousipyssyllä ampumiseen pohjautuvan tarkkuuskilpailu minipelin, jonka pohjalle hän voi luoda pisteytysjärjestelmän. Kaikki tämä olisi mahdollista periaatteessa luomatta konkreettista sisältöä peliin sääntöjen ulkopuolella. Voiko tällaista minipeliä siis kutsua modifikaatioksi, jos pelin sisälle ei luoda minkäänlaista järjestelmää tai sisältöä?


title: Pelimodifioiminen

text:
Aikaisimmat videopeli modifikaatiot voidaan jäljittää 1980-luvun alkuun, mutta jo 1970-luvulla oli jo modifioinnin kaltaista toimintaa. Yksi ensimmäisistä ja vaikutusvaltaisimmista videopeli modifikaatioista oli Apple II:lle julkaistun Castle Wolfensteiniin vihollishahmot smurffeilla korvaava modifikaatio Castle Smurfenstein. Castle Smurfensteinin loi Castle Wolfensteinin kehittäneen pelistudio Muse Softwaren työntekijää Silas Warner, kenen aikaisempi projekti oli smurffiteemainen modifikaatio Commodore 64:lle julkaistuun Dino Eggs tasohyppelypeliin. Modifikaatiot peleihin kuten Pac-Maniin ja Space Invadersiin olivat suosittuja ja 1980-luvun varhainen modifiointi-ilmiö johti ensimmäisiin videopeli piratismi ja tekijänoikeudenloukkaus tapauksiin.
1990-luvulle tultaessa monet muokatut konsolit, jotka pystyivät pyörittämään laittomia ja modifioituja versioita peleistä, olivat suosittuja, mutta vuonna 1993 julkaistun id Softwaren hittipeli Doomin myötä modifikaatiokulttuuri nousi suuremman yleisön huomioon. Id Software sisällytti työkalun Doomin modifiointiin, niin sanotun Doom WAD:in, peliin sen julkaisun yhteydessä, mikä mahdollisti modifiointi-ilmiön suosion kasvamisen. Vuonna 1998 Windowsille julkaistu ja peliyhtiö Valve Corporationin kehittämä Half-Life synnytti monia suosittuja modifikaatioita, joista myöhemmin kehittyi omia pelisarjojaan. Merkittävimpänä esimerkkinä näistä Counter-Strike -pelisarja. Myös vuonna 1996 julkaistu id Softwaren ammuskelupeli Quake ja sitä seuranneet jatko-osat olivat suosittuja modifikaatioalustoja ja Quaken modifikaatioyhteisö elää vielä 20-vuotta sen julkaisun jälkeen.
2000-luvun alussa modifiointi oli vakiinnuttanut itsensä osana PC-pelaamisen kulttuuria ja pelien kuten Max Payne ja myötä kulttuuri kasvatti vain suosiotaan. Muita suosittuja modifiointialustoja 2000-luvulla olivat vuoden 2008 hittipeli Grand Theft Auto IV ja vuonna 2006 julkaistu . Yhtenä suurimpana vaikuttajana modifiointikulttuurin suosion räjähdykseen 2000-luvulla oli Valven Corporationin vuonna 2004 julkaisema Half-Life 2 ja tämän myötä lanseerattu videopelien jakelualusta Steam, jossa alun perin myytiin ja julkaistiin vain Valve Corporationin omia tuotteita ja näiden pohjalta luotuja modifikaatioita. Ajan myötä kuitenkin palvelu laajensi toimintaansa ja vakiinnutti asemansa yhtenä suosituimpana videopelien kauppapaikkana ja siihen sisälletty modifikaatioiden jakelualusta on ollut tärkeä modifiointikulttuurin kasvun kannalta. Half-Life 2 toimi Valve Corporationin kehittämällä Source-pelimoottorilla ja siihen pohjautuneet modifikaatioprojektit saavuttivat suurta suosiota.
2010-luvulla pelit kuten Minecraft, ARMA-pelisarja ja The Elder Scrolls V: Skyrim ovat olleet jatkuvasti suosittuja modifiointialustoja. Pelien eloisat modifiointiyhteisöt ovat muuttuneet pelien, ja ylipäätään tietokone pelaamisen, myyntivalteiksi. The Elder Scrolls pelisarjasta vastuussa oleva Bethesda Softworks on auttanut julkaisemaan vuodesta 2016 saakka modifikaatiot omien pelisarjojensa peleihin kahdeksannen sukupolven konsoleilla Xbox One:lla ja PlayStation 4:lla.